text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
28 Oktober 2009
Karma Rahwana Dasamuka
Bagian kahiji
PAGUNUNGAN manjang ngungun, sesa sedih nyaksian gugurna Aditya Kumbakarna. Jagat Pramudita milu kingkin, kaleungitan raksasa budi brahmana. Ombak, angin, panonpoe, bulan, reujeung bentang, piligenti nembongkeun rasa hormatna.
Matak ngangres ningal Gunawan Wibisana. Ti saprak dikantun raka kakasih, wengi arang-arang keresa kulam, siang ampir tara barangtuang. Damelna munajat ka Nu Kawasa, malar raga-sukma rakana manjing nirwana.
Sri Rama, Laksamana, Prabu Sugriwa, Kapijembawan, Anoman, Anggada, katut parasenapati utama liannya pon nya kitu. Sami raos kaicalan. Minangka tanda hormat ka nu ngantun, perang ngahaja dieureunkeun.
Dalah Rahwana, barang mireng Kumbakarna perlaya, langsung ngajehjer salila-lila. Atuh Indrajit kariripuhan, pak-pik-pek ngeprak ponggawa, ngurusanan nu teu eling.
Sabada pada nyeuceuhan, Dasamuka mulang kasadaranana. Edasna, ari eling, ai goak ceurik aluk-alukan. Dipeper, dibangbalerkeun, weleh teu repeh-repeh. Tungtungna diarantep, didago cageur sorangan.
“Cilaka aing cilaka, saha deui nu bisa diandelkeun. Beak… bangkar…,” ceuceuleuweungan bleg nu eusleum. Eureun ngacaprak, goak deui, disambung ngadingdiut, peresis budak dipaling cocooan.
Munasabah Rahwana bangun putus harepan. Pantes mun hatena ngawitan sur-ser. Jalan pipatieun ngalangkang. Nyao isuk, duka pageto, boa giliran manehna, sanasib jeung Kumbakarna.
Satadina manehna yakin, saha nu rek sanggup nandingan kagagahan adina. Dalah diajak ngarurug kadewatan, saeusi Jonggringsalaka serah bongkokan. Cacak teu gancang diasongan widadari, Kahyangan pasti geus jadi jajahan Alengka. Kari-kari ayeuna, ukur ngalawanan urang marcapada, kasoran kawon jajaten.
“Indrajit!” gorowokna, sabada seubeuh aluk-alukan.
Hemar-hemir Indrajit nyampeurkeun. Satengah dumaregdeg pok nyarita;
“Putra ngantos timbalan salira paduka.”
“Kumpulkeun deui sesa wadyabalad. Siapkeun kareta perang. Ulah kagok kapalang, urang gempur babarengan tentara Si Ramawijaya!”
“Maksadna, Rama Prabu bade ngiring majeng ka medan perang?”
“Enya!”
“Upami kitu, naon gunana Indrajit.”
“Aing embung nyaksian maneh milu jadi korban,” siga heueuh nyaah ka anak.
“Namung putra ageung kapanasaran. Sakali deui widian mingpin balatentara Alengka.”
Rahwana ngahuleng. Hatena sabil. Sanggeus uleng dipikiran, antukna teu burung nyaluyuan.
“Sakira maneh sanggup, bral didungakeun. Ngan masing inget, sesakeun Si Ramawijaya. Eta mah nu saurang, bagian Ama!”
Kaluar ti karaton, Indrajit langsung ngumpulkeun susa-sesa prajuritna. Diluluguan senapati Trisirah, Trinetra, Trikarya, Narantaka, Dewantaka, Gathorada, Maodara, Wilotaksa, Jajaksa, Akampa, Meta, jeung Mantaka; tujuh rebu limaratus urang tentara raksasa sayaga samakta pakarang.
Bendera perang ngelebet deui. Cahaya beurang moncorong. Bareng jeung meuweuhna sora kalantaka, medan pangperangan banajiran getih deui. Ukur dua-tilu panyeupahan, layon prajurit geus pirang-pirang.
Sakali ieu mah tentara Alengka perangna siga niat bibilasan. Teu malire jumlah musuh, ngangseg nyedek lir kapal meulah sagara. Sakur nu ngahalangan dicacar-bolang. Dikepruk malik ngamuk. Wani ngajak ijen, gada atawa candrasa bagianana.
Matak gila nyaksian pangawasa Trisirah, Trinetra, jeung Trikarya. Kadia maung bayangan, nyepak, najong, neunggeul, ngegel, sarta naon nu deukeut dipake pakarang. Manggih gunungan batu, laju didungkar. Tuluy dibalangkeun ka tengah-tengah tentara wanara. Ratusan tentara monyet bangkar.
Aya tangkal kai dijejek. Tuluy dibalangkeun kana gundukan prajurit rewanda. Puluh-puluh prajurit ketek ngababatang. Dahanna dipake pedang. Teu saeutik. Balatentara Maliawan ngemasing pati.
Nyaksian rea tentara pejah, gara-gara diamuk tilu senapati Alengka, Wibisana enggal nepangan Sri Rama. Taya deui pitandingeunana, iwal Anggada, carekna.
Harita keneh Sri Rama lajeng nyauran Anggada.
Anggada, anaking, geura tulungan wadyabalad tentara Maliawan. Ulah nungguan jumlah korban beuki loba!”
Bingah liwat saking Putra Resi Subali suwargi ngadangu parendah Sri Rama. Kareungeu nyebat anaking komo. Bagja tinemanan, aing diaku anak ku Sri Rama. Teu ngengkekeun deui, cedok nyembah, sakalian mundut pidu’a, malar aya dina kaunggulan.
Matak deungdeuleueun nyaksian Anggada perang. Teu kungsi sabaraha lila, sajumlahing tentara Alengka tinggal raga. Ngan barang adu harepan jeung Trisirah, Tritentara, jeung Trikarya, katembong siga deuk kalah wowotan. Lain dumeh tarung dihurup ku tiluan, tapi lawanna badis boga nyawa rangkepan.
Jebrod… gulitik… malah sidik ngajoprak teu walakaya. Naha atuh teu mangkuk sarenghap napas, jlug-jleg harudang deui. Sebrut narajang deui babarengan. Beunang deui, ngabebengkang deui, sakarat tuluy paragat. Ajaib deui bae. Ukur ditinggalkeun ngalieuk sakeudeung, borengkal harirup deui.
“Cilaka! Kaya kieu mah aing bisa beak tanaga!” Anggada rada hariwang.
Kahariwang Anggada katangkep ku Wibisana. Putra Resi Subali digupay. Lajeng diharewosan. “Kasakten Trisirah aya dina sirahna. Teukteuk beuheungna tilu kali, kakara enya-enya paeh. Kakuatan Trinetra aya dina matana. Cokel, tuluy alungkeun ka nu jauh. Sedeng wewesen Trikarya aya dina pundukna. Semplakkeun sing nepi ka misah tina awakna!”
Anggada tandang deui. Sakumaha pidawuh Wibisana, Trisirah ditewek beuheungna. Nyambung deui, kerewek deui, katilu-kalina kakara pejah. Trinetra dicokel panonna. Enya bae henteu bisa hudang deui. Tinggal Trikarya. Rada ragot heula. Tapi, lila-lila mah teu burung ngagulitik. Awakna kutung lebak taktakna. Geus paraeh nu tiluan mah, sesana tinggal nyocolan.
Giliran Indrajit sasayagaan maju. Hanjakal beulah kulon tembong layung. Panonpoe sakeudueng deui nyingkur tukangeun tonggong gunung. Sora tarompet ngear kadenge ka mana mendi, tanda dua pihakanana wajib mundur. Isukan, bareng jeung medalna sangsurya kakara dituluykeun deui.
Tentara Maliawan marulang ka pakemahan. Sajajalan ngageder surak eyah-eyahan. Sarerea gede hate, perang moal lila deui rengse. Sesa Senapati Alengka beuki ngipisan. Ceuk taksiran, paling-paling tinggal lilikuran. Pon kitu deui jumlah prajuritna, dibandingkeun jeung prajurit Guha Kiskenda, tinggal satai kukuna.
Sajaba ti eta, sabada Trisirah, Trinetra, jeung Trikaya gugur, saha deui senapati andala pihak Alengka. Numutkeun Wibisana, hiji-hijina harepan Rahwana tinggal anakna, Indrajit alias Ki Megananda.
“Urang kedah langkung-langkung waspada, sabab baris nyanghareupan musuh tanggoh, nya eta Indrajit,” saurna ka Anoman.
Ras Anoman inget waktu jadi duta ka Alengka. Kasauran Wibisana teu lepat. Kasakten jeung wewesan Indrajit teu bisa dianggap enteng. Gagahna, saktina, ampir papak jeung bapana. Katambah-katambah ngagem pakarang lungsuran dewa. Cacak Anoman ipis pangarti, kurang loba pangabisa, teuing baris kumaha nasibna. Sigana kana beunang dicangkalak, tulur direcah nepi ka pasiksak raga.
“Kumaha onam bapana, Indrajit ahli licik, tukang culika, tandasa kabina-bina.” Sakali deui Wibisana meupeujeuhan satria wanara.
Saregep pisan Anoman ngabandungan kasauran Wibisana. Nepi ka pakemahan, sajumlahing prajurit wanara pak-pik-pek nyanghareupan datangna peuting. Obor mimiti diseungeutan. Sakuriling pangreureuhan rentul cahaya beureum. Luhureun pasanggrahan utama, caang makbrak kasinaran damar sewu. Sato peuting raeng ngabageakeun nu tos unggul perang. Emut kana wawadi Guanwan Wibisana, Anoman marentah sakumna tentara, malah ningkatkeun kawaspadaan. Anggada, Anila, Anala, Kapijembawan, katut senapati lianna bagilir mariksa kaamanan. Siga nu terus rasa, sarerea pada caricing pageuh kanccing.
***
CATURKEUN di karaton Alengka, Dasamuka beuki poekeun akal. Balukarna saperti biasa, eusi karaton jadi korban. Korsi gading karajaan, tempat manehna mingpin senawaka ruksak teu mangrupa. Leungeun-leungeunna saremplak, sesa ditajong dibuntang-banting. Buludruna saroek. Pangdiukanana pejet. Hiasanana awur-awuran, bacacaran ka mana-mana.
“Indrajit!” gorowokna. “Saha deui nu bisa diandelkeun?”
“Teu kedah hariwang, aya keneh tuang putra.”
“Ah… bisa naon maneh?” Rahwana bangun kurang percaya.
“Widian putra salira, Simegananda mintonkeun wewesenna. Kamari mah nembe jangji. Wengi ieu Sri Rama sabalad-balad baris tinemu ajal-patina.”
“Peuting ieu?”
“Leres. Margi teu aya deui carana, iwal dibongohan sareng dilicikan.” Ngaluarkeun panah Wimanasara.
“Naha atuh ari maneh, lain ti samemehn.”
“Aya waktosna, aya wancina, Wimanasara nembe dikaluarkeun, dimana enya-enya kapaksa, cenah ngagul-ngagul pakarang pamunah.”
Ngadenge anakna nyabit-nyabit pakarang lungsuran dewa, Rahwana bungah pohara. Indrajit dirangkul, ditangkeup, dipangku, bari diganlentoran.
“Aeh, heueuh, Ama karek inget, maneh boga pakarang sakti lungsuran dewa. Geura jig maneh indit, tumpur-ludeskeun wadyabalad rewanda. Ngan sakali deui peupeujeuh, sesakeun saurang, Sri Ramawijaya.”
“Dawuh dalem,” Indrajit gancang amitan.
Mekel panah Wimanasara, Indrajit rerencepan ngadeukeutan pakemahan musuh. Lakuna siga karaman. Nyulumun susulumputan. Nya leumpang ngayangkang luhureun tanah. beuki deukeut beuki ati-ati.
Nepi ka sisi pakemahan eureun heula sakedapan. Panonna ngulinceng, nyidik-nyidik kaayaan sakuriling. Kasinaran cahaya obor, rekep-kekepna pangjagaan sakuriling-bungking pagsanggrahan atra tur tetela.
“Kurang ajar!” jero hatena ngutruk. Niat ngadeukeutan kemah Sri Rama teu kebat komo barang nempo senapati Maliawan piligenti mariksa kaamanan. “Tapi, rasakeun siah!” cenah ngaluarkeun Wimanasara.
Sidakep-sinuku tunggal mapatkeun mantra saktina. Teu kungsi lila, bareng jeung melesatna panah Wimanasara, haseup muleuk nutupan Suwelegiri. Minuhan angganawiati. Ti dinya tuluy nyebar gancang pisan. Nyulusup nyela-nyela rurungkunan, tatangkalan, jeung dangdaunan. Sawareh arasup ka jero kemah kaseuseup ku pangeusina.
Para rewanda gemprah katibanan pangawasa Megananda. Anoman, Anila, Anggada, Anala, Kapijembawan katut Prabu Sugria dakdumadak ngarasa tunduh pohara. Panonna teu bisa dipaksa dibeunta-beunta, awakna leuleus taya daya-daya, antukna tinggoleprak sare tibra kalepasan.
Pon kitu deui jero kemah utama. Ngawitan Laksamana ngerelek heuay, komo memeh nyuuh payuneun rakana. Teu kantos lami giliran Sri Rama kulem. Tinggal Wibisana ngajentul nyalira. Panasaran ningali kajantenan aneh, buru-buru kaluar ti kemah. Breh…. tentara wanara garemprah. Teras dipapay ka unggal madhab, sami talibra. Kalebet para senopati utama; Anoman, Anila, Anggada, Anala, Kapijembawan, katut Prabu Sugriwa.
Mulih deui ka pakemahan utama teu pindo damel, laksamana sareng Sri Rama wungkul katingal renghap napasna. Anehna, ongkoh kulem, namung socana angger muka.
Ngagem Aji Dipa, bungsu putra Begawan Wisrawa, henteu teurak ku pangaruh panah Wimanasara nanging, kedah kumaha nulungan wadyabalad rewanda, anjeunna banget bingung sakalangkung. Mangkaning pangaruh haseup racun, mingkin lami katingal mingkin pikahariwageun. Renghap napas nu sarare sari-sari bareurat peresis jelema maju sakarat awal.
“Moal salah ieu teh pasti pagawean Si Indrajit deui bae,” gerentes Wibisana.
“Sabab ngan manehna nu boga kasakten saperti kieu.”
Nempo musuh-musuhna kawisaya wimanasara, Indrajit buru-buru laporan ka bapana. Karaton Alengka munggah inggeung, dipake ajrag-ajragan Rahwana. Kenteng-kentengna loba nu punglak, kaoyag-oyag lini dadakan.
“Naha lain langsung dipodaran!” cenah.
“Raos moal kabadanan, margi jumlahna ngalaksa.”
“Jadi kumaha karep ayeuna?”
“Bade ngeprak paraditya sona neukteukan beuheung balad Sri Rama.”
“Gancang bisi kaburu harudang manten.”
“Wengi masih keneh panjang. Sareng teu kedah hariwang, margi haseup nu ka luar tina panah Wimanasara ngandung racun.”
“Megananda anak aing!” Dasamuka tambah jigrah.
Indrajit ngumpulkeun para raksasa. Dasar buta sikepna singsarwa lengle, teu bisa diajak rusuh. Digugubrag, disepak, jeung ditajongan, kalah tingkuliat bari tinggerencem ngalindur.
Sarebu urang teu kurang, siap samakta pakarang. Parentah Indrajit:
“Meungpeung keur sarare tibra, nyawa tentara wanara kirimkeun ka naraka! Ulah salah heulakeun Anggada, Anila, jeung Kapijembawan. Demi Anoman katut Sugriwa, eta mah bagian kula. Sesana, Sri Rama reujeung Laksmana, hancengan Kangjeng Rama Prabu Rahwana!”
“Kumaha ari Gunawan Wibisana?” ceuk salahsaurang aditia.
“Perkara paman Wibisana, urusan Rama Prabu Rahwana.”
Wanci manjing tengah peuting. Pakemahan Suwelagri sepi jempling. Rada gugup, Gunawan Wibisana ngaguyah-guyah Prabu Sugriwa. Hamo, teu rengrot-rengrot. Panonna bae molotot. Anggada, Anila, Anala jeung Kapijembawan, sarua tibra ngagaleubra.
Lahlahan ngagugahkeun Laksmana. Sami teu kecet-kecet. Puguh deui pararewanda, sararena badis bangke. Kantun Sri Rama. Manah Wibisana sabil. Naha moal kasiku wantun ngaganggu Sri Wisnu kulem? Nanging, da sidik sanes kulem-kulem teuing. Kumaha onam nu sanes, ngageugeubra teh gara-gara wewesen Si Megananda.
Anjeunna yakin, moal lila deui Indrajit baris datang mawa balatentara raksasa. Malah bisa jadi diluluguan langsung ku Rahwana. Wibisana terang inya, kana kalakuan saderekna. Najan nurutkeun aturan teu meunang nyerang musuh keur sare, iraha teuing urang Alengka daek ngaganggu aturan.
Lalaunan Wibisana nyaketan Ramawijaya. Gek calik gedengeun mastakana. Lebeting ati lajeng sasauran, “Salira teh apan Wisnu, sageuy bade ngantep paraprajurit anu sakitu satiana, janten wadal kasarakahan Dasamuka.”
Ajaib. Soca nu tadina molotot, dak-dumadak gular-giler. Lambeyna oyag siga nu deuk sasauran. Wibisana bingah. Angkeuhanana, pati-pati Sri Rama tetep kulem, sugan maparin bongbolongan. Kedah kumaha carana nyalametkeun wadyabalad rewanda sakumna.
“Hudangkeun Anoman sina miang ka Maliawan. Ngala daun Latamosandi sing loba!”
“Anu mawi Anoman oge sami, kawiyasa nyeuseup haseup racun.”
“Sambat rama nu ngayugana, Hyang Batara Syiwa. Gegel tungtung buntutna. Pasti sadar!”
Gura-giru Wibisana milari deui Anoman. Barang cunduk, lajeng ngemat Hyang Batara Syiwa. Anoman langsung ngagorejag, sabada digegel tungtung buntut.
“Huah…!” cenah, luak-lieuk, neangan nu boga dosa. Prok patepung tingal jeung Wibisana.
Wibisana gasik misaur. “Tong waka rea tatanya. Buru-buru indit ka Maliawan. Ngala daun Latamosandi saloba-loba. Gancang bawa ka dieu!”
Geus jadi kabiasaan Anoman, harita diparentah, harita ngalaksanakeun. Nyaksian balatentara jeung dulur-dulurna galemprah harianeun. Sakilat melesat ngantunkeun Suwelagiri. Dibantuan tanaga Bayu, teu mangkuk sapanyeupahan cunduk ka nu dituju.
Dasar Anoman, sagala rupa teh sok diarah gampangna. Pamikirna, upama dipetikan heula daunna, biheung iraha eunggeusna. Mangkaning kudu saloba-lobana. Diradut jeung tangkalna keneh-keneh pigaweeun. Antukna ngan regeyeng bae dibawa reujeung pasir-pasirna.
Wibisana rikat metik sababaraha lambar. Clom dianclomkeun kana cai. Ti dinya lajeng dikepretkeun kana raray Sri Rama sareng Laksmana. Diturutan ku Anoman, ngepret-ngepretkeun cai ka Anggada, Kapijembawan, katut para senapati lianna. Paraprajurit Maliawan tingkuniang saladar deui. Bareng jeung kongkorongok hayam munggaran, pangaruh haseup racun Wimanasar ilang.
“Kurang ajar Si Indrajit!” seuneu amarah Sugriwa ngagedur. Sabada mundut widi ka Sri Rama, laju balatentarana dikeprak. Teu nungguan heula beurang, harita keneh nagri Alengka niat sakalian dicaremkeun.
Indrajit katut para aditya kaget. Majar tentara musuh kawisaya panah sakti Wimanasara, buktina kalah miheulaan ngambreg. Turug-turug datangna siga katarumpangan setan. Sagala rupa dilabrak, diruksak, jeung disasaak. Batu sagede-gede peureup kolot haliber, sawareh ragrag ninggang hateup karaton. Teu kurang-kurang nu eunteup dina sirah pararaksasa.
Semu lulungu Rahmana kaluar ti karaton. “Indrajit! Naha jadi kieu kajadianana?” Ijigimbrang teu puguh cabak.
“Moal lepat gara-gara paman Wibisana,” kakara inget, yen Wibisana ngagem Aji Dipa. Panyinglar racun Wimanasara.
“Bangsat! Setan! Jurig! Iblis! Teu kapalang kurang ajar Si Gunawan Wibisana!” dada Rahwana enya-enya ngagolak. “Sia anu pangheulana kudu dipodaran ku aing!” singkil niat maju.
Indrajit rikat megatan. “Teu acan waktosna Kangjeng Rama majeng. Raraosan putra teu acan kapetolan wewesen.”
Rahwana nurut. Mekel beungeut ceudeum, balik deui ka jero karaton.
Kalangkung beurang nembongan deui ti beulah wetan. Tentara Maliawan lalaunan mundur ti lelewek karaton. Gelar perang rongkah sakeudeung deui baris lumangsung. Bisa jadi perang maju panungtungan. Lantaran jumlah tentara Alengka beuki ngipisan.
“Urang kedah langkung iatna. Leres jumlah senapati Alengka kantun puluh-puluh urang. Sesa tentarana wates rerebuan. Nanging, sakali ieu mah, moal lepat, bakal dipingpin langsung ku pun anak, Indrajit. Margi taya deui senapati andelan Rahwana,” ceuk Wibisana ka Laksmana, payuneun Sri Rama sareng parasenapati agung.
“Kinten-kintenna saha nu kedah majeng ti urang?” waler Laksmana.
“Widian kaula maju. Panasaran nepi ka mana digjayana Si Indrajit,” Prabu Sugriwa nyelengkeung.
“Naha kedah kasepuhan?” Anoman nembrong.
“Leres, naha kedah kasepuhan?” Anggada pipilueun nyarita. “Etang-etang nguji diri, saena mah pasrahkeun ka putra dalem.”
“His, ari nanaon teh. Memeh anak kolot heula,” Anila teu eleh geleng.
Wibisana, Laksmana, malih Sri Rama, katingal mesem. Putusan ahir, dumasar timbangan Wibisana, Raden Laksmana nyalira nu kedah tandang.
Tumpak kareta kencana urut ngajorag Kahyangan, Indrajit mapag yudha seja bebela ka bapana. Dibarengan dua raksasa kembar, pangasuhna ti lelembut, Jajaksa jeung Akampa. Wewesen jeung kasaktenna, ampir mapakan dunungan.
Tukangeunana ngabring barisan gajah, kuda, banteng, jeung maung. Indrajit ngetrukkeun sesa kakuatanana. Ka sato-sato dikeprak. Nepi ka medan perang, Jajaksa jeung Akampa maju ti heula. Tumpak gajah papasangan, mangratus-ratus tentara rewanda ngampar kari banusan. Nyaksian pirang-pirang prajuritna jadi korban, Anoman ngajak Anggada maju babarengan. Hiji sewang buta kembar diaduan.
Seot Anoman mumbul ka luhur. Memeh nyirorot ka handap, ngahaja ngarobah awakna jadi wanara raksasa. Sukuna nincak taktak Jajaksa. Leungeunna pageuh ngaranggeum sirah musuhna. Koceak sora nu paragat nyawa. Tanah eundeur katinggang mayit aditya Jajaksa. Getih beureum mancawura tina dapuran sirahna.
Asa kacontoan ku lanceuk, rigidig Anggada manggul batu sagede nanahaon mah. Habek ditinggangkeun kana embun-embunan buta Akampa. Getih campur uteuk bayatak maseuhan jagat.
Inrajit napsu kagila-gila. Ngalugas pedang jeung gobang, sakur nu ngahalangan dibabad. Sarebu prajurit tentara monyet bangkar. Sirahna sarumpung disabetan pakarang karamat. Sumanget tentara Alengka ngagedur deui. Beuki rea bae para prajurit wanara nu jadi korban. Komo sabada Indrajit ngaluarkeun panah Jwalita. Medan laga jadi sagara seuneu. Batu, tanah, katut tatangkalan, robah wujud jadi ruhak. Tan wilangan tentara Maliawan paeh gareheng.
Wibisana enggal ngiceupan Laksmana. Nu dikiceupan langsung ngartos. Mentang jamparing Barunastra, hujan badag nutupan awang-awang pangperangan. Seuneu nu tadina nguntab-nguntab, saharita pareum. Gantina banjir rongkah ngalabrak tentara Alengka.
Buru-buru Indrajit ngaluarkeun deui pakarang andelan. Wujudna tumbak cagak. Tina unggal seuseukeutna bujil angin taliwawang. Banjir rongkah ilang teu sakara-kara. Sarua gagahna, sarua saktina, tarung tutunggalan antara dua satria pilihan, antukna kapapanjangan.
Panonpoe beuki ngulon, saha nu eleh nu meunang, tacan puguh gambaranana. Tapi, lila-lila Indrajit beakeun pakarang. Hatena mimiti seber. Rek kabur, kabur ka mana, jaba wirang temen aya satria mundur ti pangperangan. Ngaku taluk harianeun, ngaruksak komara getih Alengka.
“He… Indrajit! Megananda! Dasawadanasura! Rahwanaputra! Cunduk kana waktuna, datang kana mangsana,” saur Laksmana, masang jamparing Endrasara kana gondewa.
Panah melesat luhureun jagat. Indrajit luncat tina luhur kareta. Angkeuhanana deuk neangan panyumputan. Orokaya Endrasara lain pakarang samanea. Ngarti, iceus, sarta lir ngabogaan mata. Indrajit terus diudag-udag. Dihin pinasti kersa Hyang Widi, gurat kodrat seseratan Hyang Mahakawasa.
Megananda, anak kadeudeuh Raja Alengka, ahirna palastra katibanan panah Endrasara. Sirahna ngagulitik misah tina raga. Sesa senapatina niat bebela. Tapi, naon hartina. Pon kitu deui kulawargana. Anak-pamajikanana. Karo-karo sosoroh kojor.
Guyur-ibur beja Indrajit perlaya, gancang pisan nyebarna. Sakeudeung geus nepi ka puseur nagara. Ti dinya nyebar deui ka mana-mendi. Rerencepan loba rayat Alengka hajat dadak-dadakan. Ayeuna anakna, isuk-pageto giliran bapana. Muga-muga. Urang sarerea beuki yakin, musuh nu ngajorag nagarana, bakal jadi pamuka lawang katentreman nagri Alengka.
Warta Megananda perlaya dugi ka lebet kaputren Argasoka. Mimitina tingkecewis, inggis kabitur usung-esang Dasamuka. Lila-lila teu burung hung-heng. Utamana sabada yakin kasatiaan para ponggawa rajana mimiti luntur. Teu saeutik prajurit Alengka kabur ninggalkeun karaton. Lantaran ngarasa tambuh perang ngalawanan wadyabalad Sri Rama.
“Naha Babu Sinta henteu katingal gumbira?” ceuk Trijata kaget.
“Apan nu maotna nembe tuang raka, Raden Megananda. Sedengkeun uwa hidep, Prabu Rahwana, masih keneh jagjag-belejag,” walerna.
Trijata ngahuleng. Kasauran Dewi Sinta henteu lepat. Taya hartina prasatria Alengka eleh perang, salila uwana masih keneh aya dikieuna. Mangkaning kasaktenna lain bantrak-bantrakkeun. Tacan karuhan wadyabalad Sri Rama mampuh ngungkulan kagagahanana. Sabab sajaba ti ngagem Aji Pancasocana, boga pakarang pamunah; Kunta.
Jurig sakti, setan digjaya, dalah dewa kantos serah bongkokan. Ramana Wibisana, sering dodongeng matih-saktina panah Kunta. Sakalina dipentangkeun, tara mulang tanpa korban. Lantaran boga rasa aing taya nu ngungkulan, hirupna mangprung sakarep insun.
Saperti biasa duanana lajeng ngadu’a, sangkan Sri Rama sabalad-balad tansah aya dina kaunggulan.
***


c: text/html

text: 1Pigenep poeeun deui kana pesta Paska, Isa angkat deui ka Betania, urut Anjeunna ngahirupkeun deui Lasarus tea. 2Di dinya Anjeunna aya anu ngondang tuang. Tuangna bareng jeung Lasarus, dilaladenan ku Marta. 3Ari Maryam ngaluarkeun minyak seungit satengah kati anu tulen tur mahal hargana, tuluy dibalurkeun kana sampean Isa. Saenggeusna, disusutan ku buukna. Seungitna nyambuang saimah-imah. 4Pok, Yudas Iskariot, murid anu boga niat ngahianat ka Isa ngomong, 5“Minyak anu kitu mah payu kana tilu ratus dinar, mun heug dijual, ladangna bisa disidekahkeun ka pakir miskin.” 6Ngomong kitu soteh, lain ku tina karunyaeun ka nu mariskin; ngan nya kitu, manehna teh tukang malingan duit sumbangan anu disimpenna dipercayakeun ka manehna. 7Saur Isa, “Ulah diopenan, keun bae sakarepna. Eta teh aya patalina jeung poean Kami dimakamkeun. 8Anu mariskin mah, salawasna oge aya di maraneh; ari Kami mah, moal salilana babarengan teh.” 9Urang Yahudi loba anu nyarahoeun, yen Isa aya di dinya; tuluy maranehna dararatang ka dinya. Sajaba ti seja maranggihan Anjeunna, maranehna teh, harayangeun nenjo Lasarus ongkoh anu geus dihirupkeun deui tea. 10Akibatna, Lasarus oge diarah ku imam-imam kapala rek dipaehan, 11ku sabab geus jadi lantaran loba urang Yahudi anu narukangan ninggalkeun aranjeunna, malik jadi palercaya ka Isa. 12Poe isukna, barang anu keur pararesta nyarahoeun yen Isa geus di jalan rek sumping ka Yerusalem, 13maranehna seug ngaralaan palapah korma; terus budal marapagkeun bari salusurakan, pokna, “Hosana! Wilujeng Raja Israil, anu sumping kalayan asma Pangeran!” 14Isa nunggang kalde ngora keneh, panggih di perjalanan; ku kituna tinekanan ungel kitab anu kieu: 15“Ulah sieun Putri Sion! Tuh raja maneh sumping, nitihan anak kalde!” 16Tadina mah, ieu ayat ku murid-murid teu kahalartieun. Ayeuna, sanggeus Isa dipapag sarta dihormat-hormat ku jalma rea, kakara kahalartieun yen eta ayat teh ngeunaan Anjeunna. 17Hal Anjeunna nyaur Lasarus nepi ka hirup deui kaluar tina makamna, geus kauar-aer diutarakeun ku jalma-jalma anu nyaraksian kajadianana. 18Pangna jalma rea mapagkeun Anjeunna teh, nya lantaran ngadarenge eta mujijat tea. 19Harita, urang Parisi mah anggur tinggelendeng pada batur, pokna, “Kitu puguh oge! Paniatan urang teu laju-laju. Tuh geuning, mani sadunya marilu biluk kabeh ka Manehna!” 20Dina pesta Paska teh, aya sawatara urang Yunani anu milu ngalakonan ibadah. 21Maranehna nyampeurkeun ka Pilipus, urang Betsaida, di Galilea. “Juragan,” pokna ka Pilipus, “abdi-abdi teh hoyong tepang sareng Isa.” 22Pilipus bebeja heula ka Andreas; geus kitu, duanana mihatur ka Isa. 23Isa nyarios, saur-Na, “Ayeuna, Putra Manusa teh geus waktuna dimulyakeun. 24Rek diterangkeun ku Kami, yen upama binih henteu mebes kana taneuh jeung henteu nyorang paeh heula; lamun sasiki teh, tetep bae sasiki. Tapi lamun eta binih, nyorang paeh heula mah; tangtu bakal loba buahna. 25Anu lebar kana nyawana, bakal kaleungitan nyawa. Anu dina hirupna iklas kana nyawana, eta teh geus mulasara nyawa guna ngahontal hirup langgeng. 26Anu seja ngabdi ka Kami, kudu nuturkeun Kami; di mana Kami aya, manehna oge kudu aya di dinya. Anu ngabdi ka Kami baris diajenan ku Rama. 27Mangsa anu matak lewang kana jiwa Kami, ayeuna geus datang. Na kumaha Kami nya pipetaeun? Naha kudu unjukan: Nun Ama, mugi abdi diluputkeun, nyorang mangsa ieu! Paralun teuing menta kitu! Sabab ieu mangsa teh, wajib ku Kami disorang tur eta pisan anu jadi tujuan Kami. 28Nun, Ama, mugi jenengan Ama dimulyakeun.” Sapada harita keneh, aya soara ti langit, kieu, “Enggeus ku Kami dimulyakeun jeung baris dimulyakeun deui!” 29Eta soara kadarengeeun oge ku jalma rea teh. Ari cek maranehna mah, nu aya didinya, eta teh sora guludug. Cek nu sawarehna deui, “Malaikat sasauran ka Anjeunna!” 30Saur Isa, “Eta soara lain nyarita ka Kami, tapi ka aranjeun. 31Ayeuna mangsana ngamimitian nerapkeun hukuman ka ieu dunya sarta anu ngageugeuhna baris dipeclengkeun. 32Ari Kami, di mana geus diangkat ti bumi, baris narik sakabeh manusa sina daratang ka Kami.” 33Ucapana-Na kitu teh pikeun ngagambarkeun petana maot nu ku Anjeunna bakal kasorang. 34Jalma rea malihatur, “Numutkeun anu kakuping tina Toret, Al Masih teh baris jumeneng salalanggengna. Tapi naha saur Anjeun Putra Manusa teh baris ‘diangkat’? Saha anu disebat Putra Manusa teh?” 35Waler Isa, “Anu jadi Caang teh, ayana di maraneh ngan kari sakeudeung deui. Geura lalumaku, meungpeung caang keneh bisi kaburu poek. Geus poek mah, lumaku teh tangtu utag-atog teu nyaho di jalan. 36Sing percaya ka Anu jadi Caang, meungpeung caangna aya di maraneh, supaya maraneh jaradi umatna Caang.” Sanggeus nyarios kitu, Isa terus nyingkir ti dinya. 37Sakitu reana Isa nembongkeun mujijat, tapi urang Yahudi weleh teu daraek percaya ka Anjeunna. 38Cocog pisan jeung kasauran Nabi Yesaya, baheula, kieu: “Nun Pangeran, saha anu daek percaya kana uaran abdi? Sareng ka saha kawasa panangan Jungjunan teh barisna ngabukti?” 39Pantes atuh, teu daraek percaya oge, sabab saur Nabi Yesaya keneh: 40“Ku Anjeunna panon maranehna disina lolong, sina baredegong nareuaskeun hate, datang ka teu arawas sanajan beunta, hatena henteu daraek narima, seug tarobat, malar bisa diwaluyakeun ku Kami.” 41Kitu saur Nabi Yesaya, anu geus ningal kamulyaan Al Masih, nepi ka bisa nyarioskeun hal Anjeunna. 42Tapi papadaning kitu, loba ti golongan para pamingpin anu percaya ka Anjeunna; ngan nya kitu, teu waranieun bruk-brak sabab sarieuneun ditoker ku urang Parisi. 43Maranehna leuwih kataji ku panghormat ti pada jalma ti batan ku pangajen ti Allah. 44Ti dinya Isa nyarios, saur-Na, “Anu percaya ka Kami teh, dina hakekatna mah lain percaya ka Kami, tapi ka Anu ngutus Kami. 45Anu awas nenjo ka Kami, tangtu awas nenjo ka Anu ngutus Kami. 46Kami — Anu jadi Caang — turun ka dunya teh, supaya anu percaya ka Kami ulah hirup di alam poek. 47Sing saha anu ngadenge omongan Kami, tapi henteu jeung ngalampahkeunana, ku Kami moal rek dihukum. Sabab pangna Kami datang teh, lain seja ngahukum. Tapi sabalikna, rek nyalametkeun pangeusi dunya. 48Ari anu nolak ka Kami jeung embung ngadenge kana omongan Kami, geus aya anu baris ngahukumna. Nya ucap-ucapan Kami anu baris ngahukumna, engke, dina poe kiamat. 49Sabab omongan anu dikedalkeun ku Kami teh, lain ucapan Kami sorangan, tapi pangandika Rama anu ngutus Kami. Nya Anjeunna, anu nimbalan naon anu kudu diucapkeun ku Kami sarta naon anu kudu ditepikeun. 50Tur Kami nyaho, yen wujudna Pangandika Anjeunna teh, nya eta hirup langgeng. Omongan anu kedal ti Kami ge, kabeh teh, diucapkeunana nurutkeun sakumaha timbalan Rama.”

robotstxt: allowed

filter: keep


text: 1Unggal jelema kudu nurut ka pamarentahna, nu nyekel kakawasaan. Sabab kakawasaan teh kabeh ge asal ti Allah. Pamarentah nu keur ngadeg, eta geus kersaning Allah. 2Ku sabab eta, bahula ka pamarentah teh, sarua jeung ngalawan pangersa Allah; anu ngalawanna, tinangtu dihukum. 3Pamarentah teh, pikeun rayat nu hade mah, teu matak sieun; kajaba pikeun nu jahat. Malar ulah sieun ku kakawasaanana, urang kudu bener, supaya jadi pujieun pamarentah. 4Aranjeunna teh kawula Allah anu baris nangtayungan ka urang. Matak sieun soteh pikeun nu jahat; sabab kakawasaan pamarentah teh, moal tambuh-tambuh; tur sapagodos jeung pangersa Allah, nya eta pikeun nibankeun hukuman ti Mantenna ka jelema anu jahat. 5Ku sabab eta,urang wajib nurut ka pamarentah. Lain samata-mata malar salamet bae, pangpangna mah,lantaran geus wajibna kudu bener lalampahan. 6Jaba ti eta, urang teh wajib mayar pajeg, ngingetkeun aranjeunna teh kawula Allah tea, anu ngatur rayat. 7Sakur anu diwajibkeun kudu dicumponan: Iuran bayar ka nu narik iuran; pajeg bayar ka nu wajib narik pajeg; ka nu pantes dipiajrih kudu ajrih; ka nu pantes dihormat kudu hormat. 8Ka itu ka ieu oge, ulah aya hutang, kajaba ti hutang budi. Hartina, kudu nyaahan. Sabab jelema anu nyaahan teh, hartina, nyumponan hukum Toret. 9Cek Toret: ‘Maneh ulah jinah. Maneh ulah maehan. Maneh ulah maling. Maneh ulah kabongroy ku barang batur.’ Ieu kabeh, kitu deui saeusining Toret, ari inti sarina mah nyoko dina timbalan nu kieu ungelna: ‘Kudu nyaah ka batur, lir ka awak sorangan.’ 10Nu nyaahan mah, pamohalan nyieun kagorengan ka batur. Tah eta sababna, pangna nu gede kanyaahna kasebut geus nekanan hukum Toret teh. 11Eta teh wajib pikeun urang. Sabab ku aranjeun oge tangtu karasa, yen jaman kiwari teh geus nitih kana wanci nyaring. Sabab kasalametan nu ti Allah geus beuki leuwih deukeut bae, tibatan bareto-bareto. 12Peuting geus meh beak, geus tereh beurang. Kalakuan-kalakuan jahat anu biasa dilampahkeun popoekan geus kudu ditinggalkeun, geus kudu sadia saged keur baranggawe dina waktu caang. 13Kudu pantes nya lampah sakumaha pantesna ti beurang. Beurang teh ulah dipake balakecrakan, ulah dipake mamabokan, ulah dipake rucah ngumbar sahwat, ulah dipake pasea, jeung ulah dipake sirik pidik. 14Diri urang sakujur, ti luhur sausap rambut ti handap sahibas dampal, jadikeun abdi Al Masih. Ulah migusti karep badani, nu kahayangna ngalajur napsu.


text:
Cesc Fabregas
Cesc Fabregas, ngaran lengkepna Francesc Fabregas Soler gumelar ping 4 Méi 1987 di Vilessoc de Mar, Spanyol.[1] Fabregas nya éta salah saurang pamaén bal profésional ti negara Spanyol.[1] Ayeuna anjeunna mangrupakeun salah sahiji pamaén ti tim Barcelona FC jeung maén dina posisi gelandang.[1] Salian ti éta, anjeunna ogé asup kana timnas Spanyol.[1]
Awal Karir[édit | sunting sumber]
Fabregas ngamimitian karir sepak bolana di Akademi sepak bola La masia, Barcelona.[2] Anjeunna saentragan jeung Pedro Rodriguez, Gerard Pique, jeung Lionel Messi. Dina usia nu masih ngora, Fabregas indit ka London sabada Arsene Wenger ningali bakatna, nu ahirna resmi dikotrak ping 11 Séptémber 2003.[2] Dina Usiana nu masih 16 taun, Fabregas masih kénéh cicing dina tim Reverse Team Arsenal.[2] Sabada samusim, anjeunna mulai dipercaya pikeun ngeusian posisi tengah Arsenal, sabab harita loba pamaén anu cidera.
Fabregas asup kana tim utama dina musim 2005 - 2006 ngagentikeun posisi Vieira, loba nu ragu ku kamampuan Fabregas pikeun ngagenti posisi Vieira sabagé kaptén, tapi ahirna Fabregas bisa ngabuktikeun yén anjeunna pamaén sapak bola nu hébat.[2] Nalika usia 20 taun, Louis Aragones ngageroan Fabregas pikeun ngalengkepan squad matador dina Piala Dunia 2006.[2]
Karir Junior[édit | sunting sumber]
Karir Senior[édit | sunting sumber]
Karir Timnas[édit | sunting sumber]
- 2002–2003 : Spain U16[1]
- 2003–2004 : Spain U17[1]
- 2005 : Spain U20[1]
- 2004–2005 : Spain U21[1]
- 2006–Ayeuna : Spain[1]


text:
Mahkamah Internasional
Mahkamah Internasional (Basa Inggris: International Court of Justice, atawa ICJ, Basa Walanda: Internationaal Gerechtshof) nyaéta awak kahakiman utama dina PBB. Mahkamah ieu aya di Den Haag, Walanda. Fungsi utamana nyaéta pikeun ngabéréskeun sengketa hukum anu diajukeun pikeun manéhna ku nagara-nagara di dunya, sarta méré pamadegan ngeunaan patarosan atawa konsultasi hukum anu diajukeun pikeun manéhna ku lembaga-lembaga internasional anu ngabogaan hak, sarta Majelis Umum PBB. Mahkamah Internasional henteu sarua jeung Pangadilan Kriminal Internasional, anu ogé dianggap ngabogaan yurisdiksi global.
Tumbu kaluar[édit | sunting sumber]
- (en)Mahkamah Internasional, Loka resmi
- (en)Daptar perkara anu dipegatkeun ku Mahkamah Internasional saprak nangtungna dina warsih 1946
- (en)Portal Kaadilan Den Haag: Panto gerbang akademis online ka organisasi-organisasi di Den Haag ngeunaan katengtreman, kaadilan, sarta kaamanan internasional.


text:
Diajukan untuk memenuhi salah satu Tugas Mata Kuliah Pendidikan Bahasa Daerah
Oleh
Bekti Nurul Sidiq A
0805619
2 A
UNIVERSITAS PENDIDIKAN INDONESIA
KAMPUS CIBIRU
2009
A. Nyarita Panglaman Pribadi
Pangrasa Jadi Artis
Iyeu carita sabaraha dinten kapungkur waktos mimosa tepat dinten jum’at. Tos beres netepan shalat jum’at abdi sreng rencangan teh ka aula deui ngago motor pas turu dina motor. Abdi sareng rerencangan meni seueur nu nyamper keun ka abddi teh. Nyaet peserta mimosa nu bade nyuhukeun tanda tangan panitia. Didinya abdi sarasa artis, ka mana – mana satos eta teh abdi sareng rerencangan nu sanesna di sauran ku bu sutradara ameh enggal – enggal gentos acuk da bade pentas teater.
B. Biantara
Assalamualaikum, wr, wb.
Puji sinareng syukur urang sanggakeun ka nu maha agung Allah SWT anu ku pangresana. Urang sami parantos patepung lawung patepang patingal raray tiasa riung mung pulung dina ieu tempat. Salawat sareng salam disanggakeun ka jungjungan nabi Muhammad SAW. Teu hilap ka kula wargina. Tug dugi ka urang saday anu turut tumut kana ajaran mantena. Amin.
Dina sasi Ramadan ieu sim kuring hoyong ngaemutan wae ka kulawargi. Supados urang sadaya tiasa ningkatkeun iman sadaya. Dian bulan ramadhan ieu urang kedah ningkatkeun ka sabaran urang sarerea dina sasi ieu teh seueur godaan nu kana kaimanan. Salah sahiji conto dipasihan pancen nu seur ku guru atapi ku dosen tong kukulutus, tapi kedah sabar bari jeng diikhtiaran oge. Dina Al- Quran tos dijentrekeun dina surat Al- Baqarah ayat 15 anu artina teh “sasungguhna jalmi anu sabar teh saren jeung Allah”. Hadirin rahimat kumallah. Dina sasi ieu oge urang sadaya teh kedah nyeurkeun pahala ka gusti Allah. Insallah sagala hal anu dipikadamel dina jalan Allah. Insaallah pahala dilipat gandakeun ku gusti Allah SWT.
Janten urang salaku umat muslim wajib neda pamenta ka gusti Allah. Neangan jalan rahmat anu halal bohna gusti mere leuwih ka diri urang jeung urang patut syukur jauh kufur.
Mung sakitu wa sangeman ti sim kuring. Tong disimpen dina manah bilih aya bas ate merenah hatur nuhun diperhatosana.
Wabilahi taufik wal hidayah wasalamualaikum wrahmatullahi wabarakatu.
C. Paguneman
Bambang : “ bek , sakedp deui lebaran iraha bade mulih ka sukabumi?”
Bekti : “ sumuhun, sakedap deui lebaran euy panginten sim kuring bade wangsul kaping 16. Ari bambang bade iraha?.”
Bambang : “ duka bek, abdi teu acan terang, tapi hoyongna mah kaping 16?”
Bekti : “ mun bade kaping sakitu mah sareng we atuh jeung Subhi. Tah kalerasan aya subhi. Urang taroskeun.”
Bambang : “ subhi bade mulihka Cirebon bade iraha? Upami kaping 16 sareng we atuh jeung abdi mulihna ?”
Subhi : “ Hayu atuh. Kaleresan abdi oge bade wangsul.”
D. Sisindiran
1. Rarakitan
• Silih Asih
Tambah kesel main kartu
Maturan anu keur piket
Digawe sing tepat waktu
Ulah ngulur jiga karet
• Piwuruk
Lamun hayang dahar noga
Kudu daek nya Meulina
Lamun hayang asup surga
Kudu geto nya solatna
• Sesebred
Aya budak mawa casan
Ngan hanyakal teu dibeli
Aya budak gelis pisan
Ngan hanyakal tara mandi
2. Paparikan
• Silih asih
Eta buah dina tampah
Kejo wadah na boboko
Eta lain pusingna ku masalah
Katenjo hayang boga toko
• Piwuruk
Hayang pisan gera dahar
Ngan taya rencang sanguna
Hayang jadi jelma benghar
Kudu getol usahana
• Sesebred
Saha eta nu keur calik
Meni jiga kabuhulan
Saha eta anu belik
Jadi hayang ngahereyan
3. Wawangsalan
Datangna tara sorangan mun di taena silih gandong keur lempang ? Hujan
E. Pupuh
Anu kasep eta ibnu (8u)
Rerencangan ujang andri (8i)
Sareng neng iis sakosan (8a)
Budakna kamri geuring (8i)
Atuh ujang gera sehat (8a)
Seer nu jadi khawatir (8a)
F. Babad
Babad Cianjur
Aya hiji lalaki anu gaduh seer banda (beunghar) boga nu aya di lemburna. Sanajan beunghar oge jelemana meni koret. Jadi ku wargi di lemburna teh disebut pak kikir. Nepi keun ka anak lalaki na oge meni koret, tapi anak n amah meni bageur ka tatangga sok babntu. Pas babantu kitu teh te kanyahoan ku pun ramana da sien dicarekan. Pas hiji poe pak kikir ngayakeun syukuran sareng raramean ari para wargi ngangep kalayan alus jadi hasil panenna bakalan alus. Sakabeh masyarakat diondang. Pas acara parasmanan masyarakat ngaduga bakal meunang kadaharan anu ngeunah – ngrunah. Pek tah ngan nyadiakeun saayana bari jeung saalit. Didinya teh masyarakat meni keuheul. Tuluy sing nyarumpahan ka pak kikir hirupna moal barokah. Saentos eta jujugan aya nini. Menta sodakoh, ari pek teh ku pak kikir diusir. Si nini indit tapi ku anakna pak kikir disusul terus mere kadaharan ka eta nini. Saenggeus budak eta indit si nini lalampahan nepi ka bukit. Paas di tutung bukit eta nini lire ningalian ka eta desa taen pak kikir bari ngomong “ inget jalma koret kasarakahan jeung kakoretan bakal neleum keun awak sorangan” . saentos eta si nini langsung nacepkeun tongkat anu dibawa ka bukit eta. Lagsung manceur cai anu ngagolontor. Lila kalilaan gara – gara eta cai desa pak kikir jadi banjir, masyarakat sing lalumpatan neangan tempat anu aman tina banjir. Anak pak kikir mah tos nyalemeutkeun maneh. Tapi ari bapakna kalahkah nyalameutkeun hartana, ari pek teh kalah ka bawa ku ca’ah. Masyarakat anu selamet ngangkat budak pak kikir jadi pangmimpin desa kulantaran eta budak bageur saren shaleh jadi masyarakat teh jadi cangcaya ka budak eta jadi pangmimpin desa. Sa entos et budak eta teh nyusukeun ngagarap taneh anu urut banjir jeung dibagi rata. Terus desa eta teh dingaranan Anjuran. Lila kalilaan desa eta jadi leutik anu disebut Cianjur.
G. Sajak
Kanggo Kolot
Jauh ti jalmi nu paling dipikanyaah
Ninggalkeun kota kalahiran
Dilepas ku cai panon
Disambut ku sono
Digiring ku sumangat nu enggal
Paturay emang hese dilaksanakeun
Keur kahirupan kahareupna
Mung iye nyaeta jalan keur cita – cita
Kuring unggal peuting ngang dibaturan ku bulan
Beurang nyemangatan ku sinarna
Ngajuangkeun kanggo elmu anu dijadikeun modal hirup
Kabarhasilan ngahapus kesang sepuh
Ngagantieun kucuran cai panon ku kecap sukses.
H. Naskah Drama
TEU JADI
Dina hiji poe wanci ba’da ashar, aya barudak anu keur gawe bareng. Eta kelompok teh aya 2 urang asli Sunda jeung 2 urang asli jawa di imahna Siti.
Jecko : “Assalamu’alaikum.. kulonewun!” (logat jawa medok)
Siti : “Wa’alaikum salam, mangga kalebet!” (Siti ngajorowok ti dapur)
Jecko : “Punten Nduk, kulo boten gowo mangga!”
Isah : (Keur aniprek bari mukaan buku)
“Duh…! Ujang kasep lain buah mangga tapi sok kadieu lebet!”
Jecko : “Oh…! Kotah, nduk nuwun sewu yo. Kulo duduk ujang kulo ikuh
Jenengane kulo Jecko alias jawa kowek.”
Isah : “Ih… teu disebatkeun nami anjeun oge abdi mah tos apal,
Nami anjeun ti baheula teh jecko, Euh… Dasar !!
Siti : (mawa nginum jeung opieun)
“Atos atuh nya… parasea wae!”
Jecko : “Opo sih, Atos ?? Watu tah??”
Isah : “Eh… dasar jawa-jawa teu ngartos-ngartos wae!” (Isah gogodeg)
Siti : “Mas maksute kulo, atos iku, wesan bae!”
Jecko : “Oo…!!” (Jecko unggeuk)
Inah : (Inah nu titatadi cameutem karek ngomong)
“Hayu atuh urang ngerjakeun tugas teh, ngobrol naon deui,
Maraneh teh abdi mah teu ngarti ?”
Siti : “Nya matakna di ajar ngarah bisa. ”
Inah : “Heueuh lah… kumaha Siti wae lah!”
Siti : “Iyeu lain tugas teh nyieun karangan fiksi!”
Isah : “Au… ah… poek urang mah!”
Inah : “Eh… ke heula kan Jecko can bisaeun basa sunda kumaha atuh ?”
Siti : “Kan ayeuna bari cena diajar. ”
Isah : “Ditampi nya!” (naros Siti bari nyandak endog puyuh)
Jecko : “Opo iku, Enok tah?”
Siti : “Lain enok Jeck, endog!”
Jecko : “Iyo…Ennookk…”
Isah : “Endog… didieu mah aya oge Ceu Enok nyaho teu?”
(Kabeh sareuri, ngan tinggal si Jecko ngahuleng)
Isah : “Inah maneh mah jempe wae ”
Inah : “Atuh da lieur abdi mah… teu ngartos da aya si Jecko, atos nya..
Abdi mah uih heula.” (beberes buku)
Siti : “Ih.. kumaha? ieu ge can beres, tereh magrib deuih?” (Siti bingung)
Isah : “Nya atos atuh yu… Ieu tuh abdi meunang sms dipiwarang uih.”
Jecko : “Duh… goro-goro kulo ngomong jowo bae, kerja kelompoke ora
dadi, soale jenengan ora podo mboten ngertos opo sing kulo
omongne… tapi kulo ne ikut wangsul ae yo??”
Siti : “Sing ati-ati ning dalane yo…!”
Isah : “Siti ke dinten minggon urang teraskeun nya..”
Inah : “Enya, nya engke urang bari liliwetan.”
Jecko : “Iyo… kulo setuju… setuju…”
(Jecko abrag-abragan bungah)
“Assalamu’alaikum” (kabehan)
Siti : “Wa’alaikum salam…”
Peran
Jecko : Bekti Nurul Sidiq Anshori
Siti : Iis Nurjanah
Inah : Dini Nurfitriani
Isah : Irviyani
Mata Pelajaran : Bahasa Sunda
Pokok Bahasan : Menulis
Sub Pokok : Imbuhan Depan “Pa-“
Kelas / Semester : V ( Lima ) / I ( Satu )
Waktu : 1 x 20 menit
I. STANDAR KOMPETENSI
Mampu memahami kalimat menggunakan kata berimbuhan depan “Pa-“ dengan memperhatikan ejaan dan tanda baca.
II. KOMPETENSI DASAR
Menggunakan imbuhan depan (rarangken hareup) “Pa-“
III. INDIKATOR
- Siswa dapat menyisipkan kata berimbuhan depan “Pa-“ pada kata dasar.
- Siswa dapat membuat kalimat menggunakan kata berimbuhan depan “Pa-“
IV. TUJUAN PEMBELAJARAN
- Siswa dapat membuat kata dasar menjadi kata berimbuhan depan “Pa-“.
- Siswa dapat membuat kalimat menggunakan kata berimbuhan depan “Pa-“
V. MATERI
Ngagunakeun Rarangken hareup “Pa-“
1. Mang Risman teh (dagang) baso anu kasohor.
2. Di lembur meh sakabehna jalma jadi tani.
Kecap-kecap anu nu dina jero tanda kurung can merenah dipakena. Sangkan merenah kudu make rarangken heula. Rarangken naon nu cocog?
Nu cocogna teh rarangken hareup “pa-“. Dagang jadi padagang, sedangkeun tani jadi patani.
Eta dua kalimah kieu jadina:
1. Mang Risman teh padagang baso nu kasohor.
2. Di lembur meh sakabehna jalma jadi patani.
Proses ngawangunnan:
Kecap asal + Rarangkrn hareup pa-
VI. PENDEKATAN, METODE, MEDIA DAN SUMBER
- Pendekatan : Komutatif
- Metode : Ceramah, dan Tanya jawab
- Media : Teks Materi
- Sumber : Buku paket “ Sekar Basa Pangajaran Basa Sunda “ kelas 5, Rahmat Ruhyana, Witarsa. REGINA
VII. LANGKAH-LANGKAH PEMBELAJARAN
A. Kegiatan Awal (± 3 menit )
1. Guru mengucapkan salam
2. Guru mengkondisikan siswa pada situasi pembelajaran yang kondusif
3. Guru mempersiapkan siswa untuk berdoa dipimpin oleh ketua kelas.
4. Guru mengabsen siswa
5. Guru mengadakan apersepsi
6. Guru menyampaikan tujuan pembelajaran
B. Kegiatan inti (± 15 menit )
1. Guru mmenyampaikan penjelasan mengenai “rarangken Hareup Pa-“
2. Guru memberikan contoh “Rarangken Hareup Pa-“.
3. Guru memberikan kesempatan pada siswa untuk menanyakan materi mengenai “Rarangken Hareup Pa-“yang belum dipahami
4. Guru memberikan pertanyaan kepada siswa mengenai “Rarangken Hareup Pa-“.
5. Siswa menjawab pertanyaan sederhana yang diajukan oleh guru.
6. Guru meminta siswa untuk memberikan contoh kata yang mengugunakan imbuhan “pa-“.
7. Guru membagikan LKS.
8. Guru memmbingbing siswa dalam mengerjakan LKS.
9. Guru dan siswa membahas LKS secara bersama – sama.
C. Kegiatan Akhir (± 2 menit )
1. Siswa bersama guru menyimpulkan materi pembelajaran.
2. Guru mengadakan tindak lanjut berupa pemberian Pekerjaan Rumah.
3. Guru mengkondisikan siswa agar kondusif.
4. Siswa berdoa dipimpin oleh ketua kelas.
5. Guru menutup pelajaran.
VIII. EVALUASI
- Prosedur Test : Test Proses dan Test Akhir
- Jenis Test : Test Lisan
- Bentuk Test : Tanya Jawab
- Alat Test : Soal.
SOAL
A. Pilarian kata – kata anu ngagunakeun rarangken hareup pa- sareng jadikeun kata dasar!!
1. Pa ustad teh mun enjing sok jadi patani.
2. Si ujang sok pamer sendal nu alus.pas solat jum’at sendalna pahili.
3. Panginten Andri mah bakalan jadi pangusaha.
4. Arief patinju ti panjalu.
5. Di SD nuju aya acara paturay tineung cirina kelas 6 bade papisah.
6. Gelar pahlawan the pamere ti pemerintah.
7. Padagang di pasar nuju parebut lahan kanggo jualan.
8. Eta benang di meni pagujud.
9. Jalan ka panyawangan the meni pabeulit jiga rapia te kaurus.
10. Bumi ibnu sareng rima teh padeket malah padempet
JAWABAN
1. Patani = tani
2. Pahili = hili
3. Pangusaha = usaha
4. Patinju = tinju
5. Papisah = pisah
6. Pamere = mere
7. Padagang jeung parebut = dagang jeung rebut
8. Pagujud = gujud
9. Pabeulit = beulit
10. Padeketan = deket
B. Jieun kalimah make kecap
1. Patepung
2. Pacaruk
3. Papisah
4. Pangajul
5. Pameukeut
6. Pamilon
7. Pajauh
FORMAT PENILAIAN TES PROSES
(SAAT KEGIATAN BELAJAR MENGAJAR BERLANGSUNG)
NO Nama siswa Keaktifan Keseriusan Sikap Ket
NO NAMA SISWA NILAI
Ket :
A = 90
B = 80
C = 60-70
D = 50
Bandung, November 2009
Mengetahui,
Dosen Mata Kuliah Simulator
Dra. Etty Rohayati M.Hum Bekti Nurul
NIP. 195508151981032001 NIM. 080619


text:
Republik Indonesia Serikat
Republik Indonesia Serikat, disingket RIS, nyaéta hiji nagara federasi anu ngadeg dina tanggal 27 Désémber taun 1949 minangka hasil kasapukan tilu pihak dina Konférénsi Méja Bunder: Republik Indonesia, Bijeenkomst voor Federaal Overleg (BFO), sarta Walanda. Kasapukan ieu disaksian ogé ku United Nations Commission for Indonesia (UNCI) minangka wawakil PBB.
Republik Indonesia Serikat diwangun ku sababaraha nagara bagian, nyaéta:
- Republik Indonésia
- Nagara Indonésia Timur
- Negara Pasundan
- Negara Jawa Timur
- Negara Madura
- Negara Sumatra timur
- Nagara Sumatra Selatan
Sajaba ti éta, aya ogé nagara-nagara anu nangtung sorangan sarta teu ngagabung kana federasi, nyaéta:
- Jawa Tengah
- Kalimantan Barat
- Dayak Besar
- Daerah Banjar
- Kalimantan Tenggara
- Kalimantan Timur (henteu kaasup urut wewengkon Kasultanan Pasir)
- Bangka
- Belitung
- Riau
Republik Indonesia Serikat dibubarkan dina tanggal 17 Agustus taun 1950.
Republik Indonesia Serikat ngabogaan konstitusi nyaéta Konstitusi RIS. Piagam Konstitusi RIS ditandatanganan ku para Lulugu Nagara/Daerah ti 16 Nagara/Daerah Bagian RIS, nyaéta
- Mr. Susanto Tirtoprodjo ti Negara Republik Indonesia nurutkeun jangji-pasini Renville.
- Sultan Hamid II ti Wewengkon Istimiwa Kalimantan Barat
- Ideu Anak Agoeng Gde Agoeng ti Negara Indonesia Timur
- R.A.A. Tjakraningrat ti Negara Madura
- Mohammad Hanafiah ti Daerah Banjar
- Mohammad Jusuf Rasidi ti Bangka
- K.A. Mohammad Jusuf ti Belitung
- Muhran bin Haji Ali ti Dayak Besar
- Dr. R.V. Sudjito ti Jawa Tengah
- Raden Soedarmo ti Negara Jawa Timur
- M. Jamani ti Kalimantan Tenggara
- A.P. Sosronegoro ti Kalimantan Timur
- Mr. Djumhana Wiriatmadja ti Negara Pasundan
- Radja Mohammad ti Riau
- Abdul Malik ti Negara Sumatra Selatan
- Radja Kaliamsyah Sinaga ti Negara Sumatra Timur
Rujukan[édit | sunting sumber]
- 30 Tahun Indonesia Merdeka, 1945-1949, Sekretariat Nagara RI, 1986, kaca 243-244.


text:
jadi emut jaman baheula... mamang diajaKan nga- dugem ka disduT alias diko dangdut di jamaika...( eta... anu deukeut ka pasaR ciroyom..bandung)
aya awewe geulis joged diluhur meja... kusabab rada poeK mamang leumpang teu ningali jalan
jadi weh mamang nubruk jelema hideung sagede buta..
geus sieun dikepret mamang teh... si jelema hideung kumis baPlang eta.. ngomong kieu ka mamang..
" *aduuuh .... sekong nihhh pertiwi akika.. main tabrak aja .. gilingan deh ahh..!! "

ceuk mamang teh ka manehna ... " punten atuhhh ... capcusss ahhh " ( buru-buru weh mamang ngajakan kaluar ti disdut eta.. bakat ku sieun piraku weh awak badag sagede buta, kumis bapalang ... ari pek teh bencong )
wekekekekekekekek
oleh Bodor Bandung


text:
Ena, Gifu
Ena (恵那市 Ena-shi?) nyaeta kota nu aya di wewengkon Tōnō di Préféktur Gifu, Jepang.
Dina 1 Desember, 2004, populasina kurang leuwih 57,731 tur karapetan populasi 114 urang km². Legana kota ieu nyaeta 504.19 km².
Kota ieu didirikeun dina 1 April, 1954.
Dina tanggal 25 Oktober, 2004, opat kota jeung hiji desa nu samemehna Distrik Ena dihijikeun jadi hiji kota. Kota-kota nu ngahiji nyaeta: Akechi, Iwamura, Kamiyahagi, Kushihara, jeung Yamaoka.
Tumbu kaluar[édit | sunting sumber]
- Ena official website in Japanese


text:
“Ha ha ha, kabeneran, aing keur lapar manggih hakaneun!” pokna bari ngadeukeutan Sakadang Kuya.
Jumat, 01 Juni 2012
soal-soal basa sunda
SOAL UAS BASA SUNDA
KELAS VII SEMESTER GANJIL 2012
WACANA 1 (PAGUNEMAN)
WACANA 1 (DONGENG)
Dina hiji poé Sakadang Kuya ulin ka sisi basisir. Manéhna cicing handapeun tangkal kalapa, katebak ku angin laut. Aya ku nimat. Bakating ku genah, nepi ka nundutan. Keur kitu, teu kanyahoan ti tadina, torojol Sakadang Maung, ngomong tarik ngagareuwahkeun anu keur anteng nundutan.
“Ha ha ha, kabeneran, aing keur lapar manggih hakaneun!” pokna bari ngadeukeutan Sakadang Kuya.
“Ha ha ha, kabeneran, aing keur lapar manggih hakaneun!” pokna bari ngadeukeutan Sakadang Kuya.
Sakadang Kuya reuwas kacida. Tapi teu bisa nyumput atawa lumpat. Dina biasa ogé kétang, kateuteu ari, da angger bakal katéwak ku Sakadang Maung anu kaceluk tarik lumpatna. “Ké heula, Sakadang Maung,” ceuk Sakadang Kuya, neger-neger manéh. “Naon deui? Anu jelas, sia bakal jadi eusi kadut aing!” ceuk Sakadang Maung, ngomongna angger bedas dibarung ku ngagerem sagala.
1. Palaku utama dina sempalan dongéng di luhur nyaéta…
a. Kuya b. maung c. kuya jeung peucang d. kuya jeung maung
2. Kumaha sipat kuya sabada hidep maca éta sempalan dongéng ?
a. Béréhan b. reuwasan c. pinter d. elehan
3. Kumaha sipat atawa watek maung nu kagambar dina éta sempalan dongéng ?
a. Bageur b. bengis c. hadé lampah d. éléhan
4. Dongeng asal-muasal hiji tempat/kajadian disebut …
a. Fabel b. sasakala c. mite d. parabel
5. Karya sastra nu sumebar sacara lisan
a. Carita pondok b. novel c. sajak d. dongeng
6. Karangan nu teu kapanggih pangarangna disebut…
a. Sinonim b. antonim c. anonim d. homonim
7. Hal nu jadi ciri dina dongéng nyaéta aya hal nu pamohalan. Dina dongéng di luhur hal naon nu dianggap pamohalan?
a. Kuya bisa nyarita c. kuya bisa nyieun lombang
b. Maung teurak diduruk d. kuya teu teurak diduruk
8. Isuk-isuk Bi Imah naheur cai bari siduru. Kecap siduru kaasup kecap pagawéan....
a. aktif b. pasif c. résiprokatif d. répléktif
9. Kamari kuring dibéré duit ku Pa Guru. Kecap dibéré kaasup kecap pagawéan....
a. Aktif b. pasif c. résiprokatif d. replektif
10. Salaku mahluk sosial, urang kudu daék méré mawéh ka sasama. Kecap méré mawéh kaasup kecap pagawéan....
a. aktif b. pasif c. résiprokatif d. réfléktif
11. Si Rudi jeung Si Marwan keur silihhudag di lapang baskét. Kecap silihudag kaasup kecap pagawéan.
a. aktif b. pasif c. résiprokatf d. Réflékif
12. Pun Bibi kamari nampi artos wésel ti putrana anu di Saudi. Kecap nampi kaasup kecap pagawéan....
a. dinamis b. statis c. résiprokatif d. réfléktif
13. Mana kalimah nu ditulis luyu jeung éjahan basa Sunda?
a. Mang Santa keur mandi. c. mang Santa keur mandi.
b. Mang santa keur mandi. d. mang santa keur mandi.
14. Tanda pananya nu bener larapna aya dina kalimah...
a. Maenya nu tara ngapalkeun peunteunna alus?
b. Iraha badé angkat ka Cianjur téh, Pa?
c. Abdi mah badé ngiring piknik ka Pangandaran?
d. Alhamdulillah abdi réngking kahiji?
15. Kalimah nu mana nu bener tur luyu jeung ejahan?
a. Saha nu pinunjul dina maca sajak téh! c. Di mana nyimpenna buku téh!
b. Euleuh mani alus gambar téh! d. Pun Bapa badé ngalatih degung!
16. Cara ngalarapkeun aksara gedé nu bener dina kalimah ieu di handap nyaéta...
a. Siswa SMP 1 majalengka badé piknik ka jakarta.
b. barudak keur ulin di sisi walungan bari nguseup.
c. Guru-guru nuju riungan di pendopo kabupatén majalengka.
d. Urang Kertajati nuju piknik ka Jogjakarta.
17. Tanda titik nu bener larapna aya dina kalimah ...
a. Néng Lisna nuju sasapu di kelas. c. Saur saha Bu Aan ngalih.
b. Aduuuh, ieu suku katincak. d. Mang, ka dieu sakedap.
18. Mana nu kaasup kalimah teu sampurna nu nyicingan fungsi jejer?
a. Bandung. b. Nulis. c. Abdi. d. Jambu.
19. Pilih kalimah teu sampurna nu nyicingan fungsi caritaan!
a. Bandung. b. Nulis. c. Abdi. d. Jambu.
20. cikrck; ni NgN btu
a. cikaracak ninggang batu c. laun-laun jadi legok
b. cikaracak ninggang kana batu d. lila-lila jadi legok!
Sekolah : SMPN 1 Cingambul
Mata pelajaran : Bahasa Sunda
Kelas : IX
Waktu : 90 menit
Baca sajak ieu kalawan taliti!
AL-QUR’AN
Qur’an firman Pangéran
Dilungsurkeun sasih Ramadhan
Eusina pituduh jeung pangajaran
Pikeun ngajak kana kaimanan jeung kasabaran
Ayat nu suci tur mulya
Jadi saksi umat manusa
Di saantero alam marcapada
Nu ngagimbung pinuh ku dosa
Bukti sareng jangji Pangéran
Kaunggel dina ayat-ayat Al-Qur’an
Sanés jangji nu tacan kaciri
Tapi pakta anu tétéla nyata
Al-Qur’an salah sahiji cara
Sangkan manusa ngajauhan tina dosa
Lamun yakin kana eusina
Pinasti jadi ahli sawarga
Pilih jawaban nu pangbenerna !
1. Dumasar kana eusi sajak dina pada kahiji yen Al-Qur’an dilungsurkeun …
a. sasih sawal b. sasih anu mulya c. sasih ramadan d. sasih Muharam
2. Eusi Al-Qur’an teh nyaéta saperti ieu di handap, iwal…
a. pituduh b. pangajaran c. sajarah d. dongeng
3. Dina pada (bait kaopat), naon tujuan dilungsurkeun Al-Qur’an ?
a. manusa ngajauhan tina dosa b. manusa ménta dihampura
c. manusa asup sorga d. manusa loba dosa
4. Dumasar kana eusi sajak di luhur, manusa bakal asup sorga lamun ….
a. Daek maca Qur’an b. resep kana Qur’an c. yakin kana eusi Qur’an d. meuli Qur’an
Salajengna, hotib wasiat hususna ka diri pribadi umumna ka hasidin rohimakumulloh, sumangga urang ronjatkeun kataqwaan ka Alloh swt, margi mung ku taqwa urang tiasa ngahontal kasalametan di dunya sareng aherat.
Manusa aya hargana lamun miboga élmu sanajan miskin. Kitu deui manusa jadi terhormat lantaran boga elmu. Lamun teu boga élmu, naon hargana hirup urang, sabab henteu aya bédana jeung sato.
Imam Syafi’i ngadawuh : “Hirup manusa atawa hiji pamuda, nyaéta ku élmu jeung taqwa.”
Lamun elmu jeung taqwa teu aya dina diri manusa, mangka hirupna moal aya hartina. Kukituna hayu urang tungtut élmu. Sing getol hadir di majlis élmu.
Seueur pisan pahlana pikeun jalmi nu resep nungtut elmu. Sakumaha dawuhan Kanjeng Nabi Muhammad SAW. Dina haditsna: “Diukna anjeun dina majlis élmu sanajan sakeudeung, sanajan teu nyabak kalam-kalam acan, sanajan teu nulis sahurup-hurup acan, maka éta geus leuwih hade tibatan ngamedikakeun sarébu budak beulian.”
Anjeunna ogé ngadawuh, hiji jalma disebut sial upama dina éta poé teu nambahan élmuna.
“Lamun datang ka kaula hiji poé anu teu nambah élmu, mangka kaula nganggap éta poé-poé sial, henteu aya berekahna.”
5. Nu kaasup rukun hutbah nyaéta …
a. maca hadits b. diuk c. maca basa Arab d. wasiat taqwa
6. Manusa bakal luhur darajatna dina pandangan Alloh lamun …
a. loba élmu b. loba harta c. luhur pangkat d. gede kawani
7. Akibat lamun jalma nu teu boga élmu nyaéta…
a. hirup moal aya hartina b. miskin harta
c. teu boga wibawa d. dihina ku papada jalma
8. Kudu kumaha lamun urang hayang loba élmu ?
a. teu kudu sakola b. daék hadir ka majlis élmu
c. sering meuli Koran d. langganan majalah
9. Naon nu nyababkeun ibadah Jum’ah hiji jalma teu ditarima ?
a. bajuna batik b. ngobrol c. teu dikopéah d. maké calana panjang
10. Ieu di handap mana kecap nu asalna tina basa Arab?
a. datang b. sholat c. mangkat d. istirahat
11. Dina surat resmi nu kaasup kana kop surat nyaéta…
a. logo b. pangirim surat c. nomer jeung hal d. tembusan surat
12. Dines henteuna hiji surat ditangtukeun ku …
a. nu ngirimkeun surat b. amplop c. keretas surat d. eusi surat
Nomer : 025/OSIS/U/2012
Lampiran : -
Perkawis : ULEMAN GEMPUNGAN
Kahatur
Pangurus OSIS SMPN 1 Sukamaju
Di Sukamaju
13. Bagian tina surat di luhur kaasup kana …
a. eusi surat b. hulu surat c. bubuka surat d. panutup surat
Ku kituna sim kuring ngulem sadaya pangurus supados tiasa ngaluuhan éta gempungan.
14. Ditilik tina eusina, éta bagian surat kaasup kana …
a. eusi surat b. hulu surat c. bubuka surat d. panutup surat
15. Saha nu ngamimitian ngabédakeun istilah tembang Sunda ?
a. Sacadibrata b. Anggakusuma c. R.H. Hasan Mustapa d. MA. Salmun
16. Ieu di handap pupuh nu kaasup kana sekar ageung nyaéta …
a. Balakbak b. Ladrang c. Maskumambang d. Sinom
17. Mana ieu guru lagu jeung guru wilangan di handap nu nuduhkeun patokan pupuh Kinanti ?
a. 8-a, 7-a, 8-u, 8-a, 8-I, 8-I b. 8-a, 8-a, 8-u, 8-a, 8-i, 8-i
c. 8-a, 8-i, 8-u, 8-a, 8-I, 8-I d. 8-u, 8-i, 8-a, 8-i, 8-a, 8-i
18. Watek Pupuh Balakbak nyaéta …
a. gumbira b. sedih c. sumanget d. prihatin
Mun nyawang ka tebéh wétan 8 – a
Gunung Ciremai ku asri 8 – i
Ngabedega mungguh gagah 8 – a
Matak resep nu ningali 8 – i
Tanda Agungna Gusti 7 – i
Alloh anu Maha Luhung 8 – u
Murba sadaya alam 7 – a
Bumi langit sapangeusi 8 – i
Ka manten-Na kedah muji sadayana 12 – a
19. Rumpaka di luhur ngagunakeun patokan pupuh …
a. Kinanti b. Sinom c. Dangdanggula d. Asmarandana
20. Eusi rumpaka pupuh di luhur nerangkeun ngeunaan …
a. Kaayaan Majalengka b. Kaayaan gunung-gunung
c. Kaayaan Gunung Ciremai d. Kakayaan Majalengka
21. Resep ka Néng Wulan mah sanajan beunghar ogé henteu...
a. Amis daging c. panjang leungeun
b. Héjo tihang d. gédé hulu
22. Ka jalma anu ... moal aya nu resepeun.
a. Amis budi c. Hampang birit
b. Gédé hulu d. ipis biwir
23. Kadé mun aya si Eta ma kudu ati-ati da ... sok nyokot barang batur.
a. Hejo tihang c. beurat birit
b. Hampang leungeun d. panjang leungeun
24. Jang Marjan mah ... teu kaop kakeureut sok jadi borok.
a. Amis budi c. amis daging
b. Pait daging d. haseum budi
25. Jadi jalma ulah sok ... sing boga pamadegan atuh!
a. Buntut kasiran c. ngabuntut bangkong
b. Tuturut munding d. ceuli lentaheun
26. Kalimah ieu di handap nu ngagunakeun gaya basa rarahulan nyaeta….
a. Saantéro eusi jagat bakal surti.
b. Hapunten, putra ibu téh kirang dina matematika téh.
c. Ah, saung abdi mah ukur saageung pelok.
d. Pantes rék dipikangéwa oge da manéh mah gedé hulu.
27. Mana kalimah anu ngagunakeun gaya basa ngasor?
a. Manéhna ngajerit maratan langit basa bapana maot.
b. Punten, pangnungtunkeun Pun Aki, tos kirang titingalanana.
c. Abdi mah ngaos téh masih diajar alip-alipan kénéh.
d. Paingan loba kukupu, sihoreng di dieu téh aya malati nu sumedeng mekar..
28. Pilih kalimah nu ngagunakeun gaya basa rautan
a. Di kota mah loba gedong nu jujul ka langit.
b. Hapunten, putra ibu téh kirang dina matematika téh.
c. Ah, sawah abdi mah ukur satapak peucang.
d. Pantes rék dipikangéwa oge da manéh mah panjang leungeun.
29. Kecap ieu di handap ngagunakeun rarangken hareup ting- sarta anu ngandung harti loba nu migawéna nyaeta…
a. Tinggorowok b. tinggurilap c. tingburinyay d. tingjeleger
30. Pilih kecap rundayan anu ngandung harti loba atawa sering/tuluy tumuluy.
a. Tinggurilap b. patingkoceak c. tingjarerit d. tingalasruk
31. Anu keur laleumpang ... basa nénjo aya nu katabrak téh.
a. Tingkorejat b. tingjarungkel c. patingaraduh d. tingjarerit
32. Saréréa bungah, iwal nu duaan ngan... baé sabab teu lulus.
a. Tingcakakak b. tingharuleng c. tinggorowok d. patingcalengir
33. Bagian tina naskah drama anu eusina mangrupa gambaran eusi sarta ditepikeun dina bubuka disebut….
a. dialog b. epilog c. prolog d. monolog
“ Udin! Silaing dititah nyieun ondangan ku déwék, di mana silaing nyieun ondangan ieu ? ”
“ Di Si Ték An, Gan.. réréncangan abdi.”
34. Ungkara bieu mangrupa bagian tina naskah drama nu disebut….
a. dialog b. épilog c. prolog d. monolog
35. Bagian tina naskah drama nu ditulis dina bagian panutup disebut….
a. dialog b. epilog c. prolog d. monolog
36. Eusi drama anu pikaseurieun sarta miboga tujuan sangkan panongton ngarasa bungah kaasup kana drama….
a. Drama suara b. drama komédi c. drama tragédi d. dramatisasi
37. Kecap panganteur nu merenah pikeun ngalengkepan kalimah “Méh ... poé, Susan mah sok maca di perpustakaan.” nyaéta…
a. ogé b. mah c. téa d. unggal
38. “... di kampung ... di kota geus lumrah laptop mah.” Kecap panyambung papasangan anu luyu pikeun ngalengkepan kalimah nyaéta….
a. lain; tapi b. boh; boh c. lain; boh d. boh; lain
39. Karangan wangun lancaran anu caritana relatif pondok. Eusina leuwih nyoko kana kahirupan manusa sapopoé, disebut…
a. Novel b. sajak c. drama d. carpon
40. Mun ditilik tina unsur-unsurna, nu kaasup kana ciri carita pondok, nyaéta…
a. galurna teu ngarancabang c. palakuna loba
b. tempat jeung waktu kajadianana loba d. eusina nyaritakeun kajadian anu pamohalan
II. ESSAY
1. Lengkepan tabél di handap ku kecap asal jeung kecap rundayan !
2. Jieun kalimah maké kecap : a. dialungkeun; b. mangmeulikeun !
3. Jieun 2 kalimah nu ngagunakeun gaya basa ngasor !
4. Jieun 2 kalimah nu ngagunakeun gaya basa rautan !
5. Jieun kalimah tina kecap-kecap : élmu, imam, sholat, jeung ibadah!
Langganan: Poskan Komentar (Atom)


text:
Alam
Alam ngarupakeun dunya alami anu utamana dina wujud asli/dasarna jeung leupas tina pangaruh manusa.
Dunya alami[édit | sunting sumber]
Nurutkeun skala atawa ukuran mah, 'alam' téh ngawengku sagala rupa nu dimimitian ku ukuran mayapada nepi ka ukuran subatomik, kaasup sagala rupa sato jeung tangkal, sagala pakaya alam, mineral, jeung kajadian-kajadianana, sarupaning topan, gunung bitu, banjir sarta lini). Ogé kaasup paripolah sasatoan jeung sagala rupa prosés nu patali jeung objék-objék nu teu nyawaan.
Métafisik[édit | sunting sumber]
Dina lingkup filosofi, sawangan yén dunya materil sarupaning atom, sasatoan, graviti, béntang, angin, mikroba, jsb. sabenerna aya sacara mandiri anu leupas tina pangaruh urang. Nu kitu disebutna réalisme, sabalikna ti idéalisme.
Nu alami jeung nu artifisial[édit | sunting sumber]
Mindeng dibédakeun antara "alami" jeung "artifisial" (="jieunan manusa"). Salasahiji cara ngabédakeunana nyaéta ku ngiwalkeun pikiran tina widang alami. Cara séjén nyaéta lain ukur ku ngiwalkeun pikiran, tapi ogé ku ngiwalkeun manusa jeung sagala pangaruhna. Dina dua cara ieu, wates antara alami jeung artifisial hésé pisan diguratkeunana (tempo mind-body problem).
Sababaraha urang percaya yén masalah ieu paling hadé disingkahan ku nyebutkeun yén sagalana alami. Tapi lamun sagalana disebutkeun alami, konsép "artifisial" geus teu bisa deui diécéskeun. Dina sagala kajadian, ambiguitas ngeunaan béda antara "alami" jeung "artifisial" ngawangku widang seni, literatur jeung filosofi.
Konsép nu pakait[édit | sunting sumber]
Istilah élmu alam dipaké utamana:
- pikeun nandaan ulikan ngeunaan prosés-prosés alami nu bébas tina pangaruh kagiatan manusa, béda jeung élmu sosial; jeung
- pikeun nandaan élmu-élmu nu maké métode ilmiah, béda jeung, misalna, matematik jeung élmu komputer.
Istilah filosofi alami asalna dipaké pikeun widang élmu nu ayeuna disebut fisika.
Téologi alami ngajégang antara disiplin téologi jeung filosofi ageman.
Dina widang atikan jeung nu patalina, kontras antara "alami/artifisial" katémbong salaku "alami jeung nurtur".
Tempo ogé: praeternatural, unnatural, jeung supernatural.
Tempo ogé[édit | sunting sumber]
- biofili
- Sobat alam
- Wilangan alami (wilangan Planck)


text:
Resensi novel Payung Butut
Jejer buku : Payung butut
Panulis : Ahmad Bakri
Pamedal : Tjupumanik, 1968
Citakan : Rahmat Cijulang
Kandel buku : 100 kaca
Kadatangan Naib anyar geus jadi bahan omongan batur sa Desa. Naib nu di pandang darajatna kusabab katurunan ningrat, tapi sifatna teu sombong sareng teu mandang darajat.Tapi naib anyar ieu beda, Naib ieu sombong kusabab katurunan ningrat jeung sok mandang darajat.
Naib anyar ngagaduhan istri sareng anak nu bageur, sifat sombong Naib teu diturunkeun ka anak sareng istrina. Naib anyar ieu gaduh putri nunamina Siti Habibah nu sok dipanggil Ebah, 17 taun. Di hiji poe siti habibah papendak sareng Suganda, salasahiji anak kuwu atawa kapala desa. Siti habibah sareng Suganda duanana tos ngagaduhan hate. Duanana ngagaduhan niat keur kawin, Suganda nyobaan dek ngalamar. Basa bapana Suganda ngalamar hanjakal ditolak ku pa Naib kusabab Suganda lain katurunan ningrat jeung teu pantes kawin jeung katurunan ningrat.
Di hiji poe Desa eta kadatangan saorang juru nulis kawedanaan, namina R. Wiraatmaja. Sanggeus babaraha poe di desa, Wiraatmaja papendak Siti Habibah. Wiraatmaja bogoh ka Siti habibah tuluy Wiraatmaja ngalamar Siti habibah. Dibarengan ku hate bungah pa Naib narima lamaran Wiraatmaja sabab Pa Naib tos ninggal tinamina nu aya R na, marukankeun raden nu katurunan ningrat. Tapi pas dicaritakeun asal usul Wiraatmaja apekteh Wiraatmaja sanes katurunan ningrat tuluy di tolak lamaran eta.
Neng ebah geuring teu katulungan. Cenah geuring usus buntu, geus dioperasi tapi kurang darah. Pa Naib miwarang ka barudak pasantren titah ngadonorkeun getih kanggo neng Ebah. Tapi barudak aya nu satuju aya nu henteu, nu satuju ngan Suganda sareng nu lainna nu satuju. Ngadonorkeun getih kanggo neng ebah janten, Suganda sareng nu lain di ngadonorkeun getihna kanggo neng Ebah. Neng ebah sehat deui tuluy, Suganda jadi deukeut deui sareng neng ebah sakaligus kulawargina. Eta kasempatan moal disia-siakeun ku Suganda kusabab aya peluang keur Suganda kawin sareng neng ebah. Lila kalilaan Pa Naib sadar tuluy nyatujuan lamaran suganda. Akhirna Neng ebah sareng Suganda kawin tuluy bahagia salamina.


text:
Jason Mraz
Jason Mraz (Jason Thomas Mraz) nya éta musisi keturunan Virginia jeung Ceko[1]. Aliran musik anu dipakéna nya éta reggae, pop, rock, jazz, sarta hip-hop. Jason Mraz lahir tanggal 23 Juni 1973[1]. Debut albumna dimulai taun 2002 kalayan judul album WAITING FOR MY ROCKET TO COME[1]. Di Acara Grammy Awards ka-51, single I'm yours dinominasikeun minangka Song of The Year[1]. Jason Mraz dinominaskeun minangka Best Male Pop Vocal[1]. Mraz kungsi tampil di Indonesia dina acara Java Jazz Festival 2009, 6-7 Maret 2009[1]. Taun 2011, Jason bakal ngayakeun konsér deui di Indonesia. Ieu konsér dijudulan Jason Mraz Special Acoustic Evening With Toca Rivera, diayakeun di Nusa Dua, Bali, 9 Nopémber 2011[1].
Diskografi[édit | sunting sumber]
Saacan ngarilis album resmi, Jason Mraz ngarilis album LIVE AT JAVA JOE'S (2001)[1]. Diteruskeun album SOLD OUT (In Stereo) taun 2002[2]. THE E MINOR EP IN F dirilis taun (2002)[2]. Album perdanana nya éta WAITING FOR MY ROCET TO COME anu dirlis taun 2002[2]. Diteruskeun ku album teu resmi TONIGHT, NOT AGAIN: jASON MRAZ LIVE AT EAGLE BALLROOM (2004)[2]. Album kaduana nya éta MR. A-Z (2005), album GEEKIN' OUT ACROSS THE GALAXY (2006), taun 2008 kamari, Json Mraz ngarilis album WE SING, WE DANCE, WE STEAL THINGS kalayan lagu andalan i'm Yours. Ieu lagu aya dina 10 lagu pangpolérna di Billboard, Séptémber 2008[1]. Malah mah di Bulan Oktober 2008, ieu album kajual leuwih ti 500 rébu kopi di Amerika Serikat[1]. Nu pamungkas, Jason Mraz ngarilis album JASON MRAZ'S BEAUTIFUL MESS: LIVE ON EARTH TAUN 2009[2].


text:
Puji sinareng syukur hayu urang salalamina sanggakeun ka Gusti Allah nu Maha Gofur. Solawat miwah salam, mugia dilimpahkeun ka jungjunan alam, nyatana habibana wanabiyyana Kanjeng Nabi Muhammad SAW, ka para kulawargana, ka para sobahatna, tabi’in-tabi’in tug dugi ka urang salaku umatna.
Mikacinta ka Rosul téh wajib hukumna. Qul inkuntum tuhibbunallah, fattabi'uni yuhbibkumulloh, wayag firlakum dunubakum, wallahu gofuururrohiim. Nu hartosna kirang langkung kieu : “Prak ucapkeun, saha jalma nu mikacinta ka Allah, mangka lakonan naon-naon nu disyari'atkeun ku Kami, mangka Allah ogé bakal ngahampura maranéh, Allah téh Maha Jembar Pangampura tur Maha Welas Asih.
Kitu dawuhan Allah nu kaunggel dina surat Ali Imran ayat 31. Margi kitu, urang micinta Allah hukumna wajib, atuh toat ka Rosulullah oge wajib. Paréntah di dieu ogé, sanés waé wajib ngalakonan paréntahna, tapi ogé wajib apal kana naon nu janten pasipatan mulya ti Kangjeng Rosulullah téh. Apanan dina rukun iman ogé, toat ka Rosul, kalebet ka Kangjeng Nabi Muhammad SAW téh lebet kana rukun iman nu ka opat.
Naon sababna iman ka Rosul kalebet kana kaimanan? Margi Rosulullah teu wungkul wajib aya jirimna, tapi ogé alatan Rosul ngemban misi ajaran nu hak (bener) mungguh Allah. Ieu nu sacara filosofis, henteu wungkul urang percaya, tapi wajib apal sareng ngajalankeun ajaranana.
Lir Bulan Purnama
Kangjeng Nabi Muhammad SAW téh putra Sayyid Abdulloh bin abdul Mutholib nu katelahna Syaibatul Hamda, nu saé budi parangina. Bin Hasim jujulukna Amru bin 'Abdi manaf jujulukna Muhiroh nu salamina naék tingkat kumargi kaluhunganana. Kaluhurna deui, bin Qushayyi jujulukna Mujammi Qushayyi, maksadna padumukanana di Qudu'ah nu nyengceling, fi biladi qudi'atal qosiyyah. Dugi ka anjeunna diuihkeun deui ku Allah ka kota Haram Mekkah nu dimulyakeun sareng anjeunna tisa ngariksa dirina tina rupi-rupi larangan nu aya di kota Mekkah.
Ka luhurna deui bin Kilab, bin Murrah bin Ka'ab bin Lu'ayyi bin Gholib bin Fihr sareng ogé namina Quraisy nya ka Fihr. Ieu nu salajengna dinisbatkeun suku bangsa Quraisy. Sareng turunan ka luhurna deui Malik bin Nadlr bin Kinanah bin Khuzaemah bin Munrikah bin Ilyas. Nya anjeunna nu pang payunna ngahadiahkeun Onta di Mekkah. Bin Mudlor bin Nizar bin Ma'adi bin Adnan nu saterusana ka Nabi Ismail a.s bin Nabi Ibrohim a.s.
Nalika Allah Swt. hoyong nyiptakeun Nabi Muhammad SAW sareng parantos ngagelarkeun jasmani sareng rohani dina sifat bathiniahna, nya Allah ngalihkeun nur éta kana tempatna, nyaéta kana rahim Siti Aminah Azzuhriyyah. Sareng Allah nu Maha Caket nu ngobulkeun do'a tos nangtoskeun yén Siti Aminah téh mangrupa Ibu nabi nu pinilih.
Diémbarkeun ka satungkebing langit sareng bumi, yén Nur kanabian parantos aya dina kandungan Ibuna. Kaayaan sarupa kitu téh kacida dihareupkeunana ku sakur jalma nu hoyong énggal kana kalahiranana. Disaurkeun, wakusiyatil ardu ba'da tuuli jad biha minannabati hulalan sundisiyyah. Sareng bumi nu tos lami dina kaayaan cénghar tuluy nuwuhkeun rupa-rupa tutuwuhan nu subur saperti amparan sutra. Nalika éta deui, sakabéh pangeusi bumi ngilu ngarasakeun kagumbiraan saperti tukang mabok keur minum arak. Jeung jin ogé pada gumbira pédah deukeutna kana kalahiran Nabi SAW tur rusak sakabéh ramalan dukun jeung geumpeur pandita-pandita Nasroni. Jeung para ahli pangaweruh, kullu habrin khobiirin wa fiihulaa husnihi taah, pada karumpul ngobrolkeun kahéranan sifat kahadéan nabi. Sareng diuningakeun ka ibuna, yén saéstuna anjeun nuju bobot hiji pamingpin alam sareng pangsaé-saéna mahluk. Sareng upami tos ngalahirkeun pasihan nami Muhammad karana anjeunna bakal jadi jalmi nu pinuji. Nalika nuju dina kandungan kénéh, nya Sayyid Abdullah pupus di Madinah. Saparantosna Siti Aminah sampurna kandunganana, dina maleman dilahirkeunana Kangjeng Nabi sumping widadari-widadari ti sawarga. Nya karaos ku ibuna yén badé ngalahirkeun. Solallahu 'alaihi wasallam nuuron yatala la'u sanah. Nya lahir kangjeng Nabi kalayan cahaya nu gilang gumilang. Wamuhayya kassamsi mina mudi'u asfarot 'anhu laelatun goro'u. Pameunteuna lir ibarat panon poé nu nyinaran kalawan sumirat tipeuting. Lahirna kalayan nyimpen dua pananganana di bumi sarta mastakana tanggah ka langit nu luhur. Tempat dilahirkeunana Nabi téh di hiji tempat nu kasohor dipikampungan di kota Mekkah. Hiji kota nu dilarang di dinya pikeun nuar tangkal jeung nyabut tutuwuhanna. Ieu téh méré pituduh kana kapamingpinan tur kaluhungan martabatna.
Ibuna nyauran éyangna Abdul Muthollib nu keur ngurilingan Ka'bah. Nya gasik anjeunna ngabujeng kalayan pasemon nu pinuh ku kagumbiraan. Lajeng éyangna ngalebetkeun Nabi SAW kana Ka'bah nu Mulya lajeng ngado'a kalayan ihlas. Toyyiban dahinan makhulatan bikuhlil 'inaayah 'aenahu. Kacida seungitna nganggo minyak tur disipat dua socana. Wadoharo 'inda wiladatihi khowariku wa goroibu goibiyyah. Dina waktos dilahirkeunana Nabi SAW seueur kajadian-kajadian nu luar biasa sareng kajadian goib nu matak ahéng. Ieu mangrupi katangtosan kanabianana iber, yén anjeunna Nabi nu dipilih ku Allah Swt. Nya ti kawit dibabarkeunana Kangjeng Nabi penjagaan langit dikuatan jeung diusir sétan-sétan jeung kulawedetna nu rék norobos ka langit. Béntang-béntang nu suminar maledogan satiap sétan nu rék norobos ka langit. Watadallat ilaihi solollohu 'alaihi wasallam, anjumuj juhriyyah. Béntang jahroh turun ka handap ngahormat kana lahirna Nabi. Wagodot buhaerotu sawata wakanat baena hamadaani waqumma minal biladil 'ajamiyyah. Jeung ngembeng cai talaga sawah nu ayana antara Hamdzan jeung Qumma di negri ajam (Iran). Harita lahir Kangjeng Rosul sateuacan fajar dina dinten Senén ping dua welas Robi'ul Awal taun Gajah, saperti nu katelah, yén Allah parantos nolak tur ngajaga tanah Haram Mekkah tina serangan pasukan Gajah.
Kangjeng Nabi Muhammad SAW téh hiji jalmi nu sampurna, dedeg pangadegna, saé budi parangina tur kagungan sifat-sifat nu luhung. Kitu deui jangkungna sedeng, kulitna bodas semu beureum, dua socana lebar jiga nu dicelak, bulu socana kandel halisna melengkung saé. Waosna rada carang bahanmna lebar, katangen saé tur pikaresepeun pameunteuna, saé taarna lir bulan sapasi, daa jabhatin hilaaliyyatin.
Kangjeng Rosul, kasaurkeun ogé damisna lemes pangampungna bangir. Taktakna lega dua dampal pananganana rarubak, ramo-ramo pananganana ararageung sakedik, kandel rumbahna, mastakana seseg, rambutna pantes dugika cepilna.
Wabaena katifaehi hootamun nubuwwati qod 'ammahun nuru wa'alahu. Sareng diantara dua walikatna aya cap kanabian nu pinuh ku cahya nu sumirat. Karingetna saperti mutiara sareng seungitna ngadalingding leuwih seungit batan minyak kasturi. Angkatna tungkul jiga nu angkat mudun ti tempat nu luhur. Sareng nalika panangan nu mulya téh sasalaman jeung batur, nya kaangseu seungit ngadalingding sababaraha dinten lamina. Marahmay pameunteu nabi nu mulya sapertos bulan purnama. Satiap jalma nu kantos tepang sareng nabi, bakal nyarita : yén kaula can pernah mendakan jalmi nu nyarupaan boh saméméhna atawa sanggeusna.
Kitu deui, Nabi Saw, hiji jalmi nu tawadhu, handap asor, kersa ngoméan tarumpahna sareng ngajahit raksukanana sarta ngaladénan kulawargana ku ahlak nu mulya. Anjeunna ogé resep ka fakir miskin, sok calik sasarengan jeung maranéhna. Anjeunna sering ngalayad nu teu damang jeung nganteurkeun ka kubur sareng teu pernah ngahina jeung nganggap sapélé ka jalma nu fakir. Tara némbongkeun sikep ngéwa. Teu gimir ku raja, ambek jeung rido anging karana Allah ta'ala. Dina kapamingpinana, Kangjeng Nabi teu resep migawé nu taya gunana, sareng pangheulana ngucapkeun salam mun patepang jeung batur. Resep gaul jeung jalma-jalma nu dipandang mulya, gaul jeung jalma-jalma nu boga pangkat luhur. Tara nyarios naon waé anging éta cariosan téh bener sarta cariosan nu dipikacinta tur dipikaridho Allah Swt.
Ku kamulyaan sareng saé budi parangina Kangjeng Rosul, tangtos ieu téh kedah janten tuladan dina kahirupan urang salawasna. Naon margina? Tangtos upami dipatalikeun sareng mangsa kiwari, ahlak kamulyaan hiji jalmi seueur nu tebih tina ahlak Rosul. Padahal, saur Kangjeng Nabi nyalira, Innama bu’itsu li utamimma makarimal akhlak. Saéstuna kuring diutus ka ieu alam dunya, pikeun nyampurnakeun ahlak. Malihan, upama ngabandungan kaum rumaja kiwari, geuning seueur pikahariwangeun wungkul. Mupusti idola, keur jadi conto, modél kahirupanana, geuning lolobana ka bangsa jalmi nu tebih tina agama. Boa-boa generasi ayeuna, loba teu arapal ka sang idola sajagat, idola nu teu aya tandinganana Kangjeng Nabi Muhammad SAW. Upama kitu kanyataanana, saha atuh nu kedah tanggung jawab? Naha mung bisa nyalahkeun balukar globalisasi atawa kabébasan informasi?
Sababiyah Ningkatna Kaimanan
Saparantosna urang terang ka Rosul Allah, sanaos terang kana lahir sareng sipatna, mugia waé tiasa janten sababiyah pikeun ningkatkeun kaimanan sareng katakwaan urang ka Allah Swt. Margi, mustahil cinta ka Rosul sareng ka Allah Swt, upama diri urangna teu terang, saha ari Nabi Muhammad SAW téh. Allah Swt. parantos ngadawuh dina surat An-Nisa ayat 69, nu kieu hartosna: “Jeung saha jalma nu toat ka Allah sareng Rosul-Na, nya aranjeun bakal babarengan jeung jalmi-jalmi nu salawasna dipaparinan ni’mat; nyaéta para nabi, para shiddiqin, syuhada sareng jalmi-jalmi soléh.”
Ku margi kitu, mangga urang munajat ka Gusti, mudah-mudahan urang salalamina kagolongkeun jalmi-jalmi anu teu pegat cinta ka Rosul Kangjeng Nabi Muhammad SAW. Allahuma yabasithol yadaeni bil atiyyah, ya man ida rufiat ilaih, akufful 'abdi kafah, ya man tanajjaha fi daatihi wasifa tibhil ahdiyyah. Ya Allah Dzat nu meberkeun kakawasaan nu pinuh ku Anugrah karunia-Na, mugi Gusti salawasna maparinan ka abdi sadayana pituduh kana jalan hak, sakumaha ajaran Kangjeng Nabi Muhammad SAW. Allahumagfir, lil muslimina wal muslimat, wal mu’mininna wal mu’minat, mugi Gusti nyalametkeun ka urang sadayana ku limpahan magfirah. Sareng mugi Gusti, salawasna ngalimpahkeun pituduh pikeun salawasna micinta Rosul minangka suri tauladan nu taya tandinganana. Allahuma adhilna mudhola sidqi wa ahrijna muhroja sidqi waj alni milladunka shultonan nasyiiro. Robbana aatina fiddunya hasanah wafil akhiroti hasanah wakina adzabannar. Amin ya robbal 'alamiin. ***


text:
{الكَلاَمُ}
Ari ngaran kalam الكلام
هو Ari ngaran kalam ceuk ahli nahwu اللفظ Kahiji lafad
Ari palanggaran lafadh
هو الصّوت مشتمل على بعض الحروف الهجائية
Hartina : soara anu ngurung kana salah sahiji hurup ejah ajahan anu 28:
Contona : زيد
Ari lafad kabagi dua bagian nyaeta :
1. Lapad musta’mal ( مستعمال )
Ari palanggaran lapad anu musta’mal nyaeta هو اللّفظ أطلق ويراد به المعنى
Hartina : Lapad anu di mutlakeun anu di maksud ku itu lapadteh harti
Contona : زيد
2. Lapad muhmal ( محمال )
Ari palanggaran lapad muhmal nyaeta : هو اللّفظ أطلق ولايراد به المعنى
Hartina : Lapad anu di mutlakeun jeung teu di maksud ku itu lapadteh harti
Contona : كلف , ديز
والمراكب Kadua murokab
Ari palanggaran murokab nyaeta :
ما تراكب من كلمتين فأكثر
Hartina : perkara anu parangkep paling saeutik dua kalimah atawa leuwih loba
Contona : قام زيد , زيد قائم
Ari murokab kabagi tilu bagian nyaeta :
1. Murokab Idofie ( مركب إضافى ) nyaeta ngahijikeun dua kalimah jeung katetepan I’robna dina ka hijina Contona : جاء عبد الله
2. Murokab majzi ( مركب مجزى ) nyaeta ngahijikeun dua kalimah jeung katetepan I’rbna dina ka duana Contona : بعلبك
3. Murokab Isnadi ( مركب إسنادى ) nyaeta fil fa’il mubtada khobar
Contona : قام زيد , زيد قائم
Ari murokab isnadi kabagi dua bagian nyaeta :
1. Murokab lafdhi ( مراكب اللفظى ) contona : قام زيد , زيد قائم
2. Murokab ma’nawi ( مراكب المعنوى ) Contona : إضرب
المفيد Ka tilu mufid
Ari palanggaran Mufid nyaeta :
ما أفاد فائدة تامة بحيث يحسن سكوت من المتكلم وسامع عليها
Hartina : Perkara anu mere paedah kalawan faedah anu sampurna sakira pantes repeh anu ngomong jeung anu ngadengekeun nana.
Contona : قام زيد , زيد قائم , إن قام زيد قام عمر
با الوضع Sarta bahasa Arab
وأقسامه Ari babagian kalam
eta ثلاثة Aya tilu
إسم Kahiji juz kalam isim
Ari palanggaran isim nyaeta :
كلمة دالت على معنى بنفسها ولم تقترا بأزمنة ثلاثة وضعا
Hartina : Kalimah anu nuduhkeun kana ma’na kudirina sarta teu di barengan ku jaman anu tilu Contona : زيد
وفعل Kadua juz kalam fiil
Ari palanggaran fiil nyaeta :
كلمة دالت على معنى بنفسها واقترنت بأزمنة ثلاثة وضعا
Hartina : Kalimah anu nuduhkeun kana ma’na ku dirina sarta di barengan ku jaman
anu tilu nyaeta jaman eunggeus , eukeur jeung bakal Contona : ضرب
وحرف Ka tilu juz kalam haraf
Ari palanggaran haraf nyaeta :
كلمة دالت على معنى بغيرها
Hartina kalimah anu nuduhkeun kana ma’na ku liana :
Contona : , و , إن
جاء لمعنى Geus datang ieu si haraf kalawan mawa harti
Tegesna bahwa si haraf moal bisa mawa harti di mana teu di hijikeun jeung kalimah anu sejen.
فالإسم Maka ari isim
etaيعرف Bisa di kanyahokeun ieu isim
بالخفض Ku jeer tung-tung
Ari sabab isim di jeerkeun nyaeta ku tilu perkara :
1. Ku haraf jar Contona : بسم الله
2. Ku idofat Contona : عبد الله
3. Ku tabe’ Contona : مررت بزيد العاقل
والتّنوين Jeung ku tanwin
Ari palanggaran tanwin nyaeta :
نون ساكنة تلحق اخر الإسم لفظا لا رتبة
Hartina : Nun anu paeh anu cicing dina tung-tung kalimah isim dina lafadna heunteu dina tulisannana Contona : زيد
Ari tanwin kabagi opat bagian nyaeta :
1. Tanwin Tamkin ( تنوين التمكين ) nyaeta setiap tanwin anu aya dina kalimah isim anu mu’rob Contona :زيد
2. Tanwin Tankir ( تنوين التنكير ) nyaeta setiap tanwin anu aya dina kalimah isim anu mabni Contona : صه , سيبويه
3. Tanwin Mukobalah ( تنوين المقابلة ) nyaeta setiap tanwin anu aya dina jama muanats salim Contona : جاء مسلمات
4. Tanwin ‘iwad ( تنوين العوض ) Nyaeta tanwin gaganti
Ari tanwin ‘iwad kabagi tilu bagian nyaeta :
1. “Iwadon anil jumlah ( عوضا عن الجملة ) nyaeta tanwin anu jadi gaganti tina jumlah
Contona : يومئذ عن النعيم Asalna يوم إذ ترون الجحيم عن النعيم
2. ‘Iwadon anil kalimah ( عوضا عن الكلمة) nyaeta Tanwin anu jadi gaganti tina
kalimah Contona : كلّ له قانتون Asalna كلّ إنسان له قانتون
3.‘Iwadon anil harfie (عوضا عن الحرفى ) nyaeta Tanwin anu jadi gaganti tina haraf
Contona : غواز Asalna غوازي
ودخول الألف وللام Jeung ka asupan alif elam
Ari alif elam kabagi tilu bagian nyaeta :
1. Alif elam lita’rif ( لتعريف ) Ari alif elam lita’rif kabagi dua bagian nyaeta :
1. Alif elam lilistidrok ( للإستدراك ) nyaeta alip elam anu meakeun sakabehna Contona : الإنسان
2. Alif elam lilahdi ( للعهد )
Ari alif elam lilahdi kabagi tilu bagian nyaeta :
1. Lil’ahdi dihni ( للعهد دهني ) nyaeta anu geus aya dina jero hate
Contona : الرجل
2. Lil’ahdi dikri ( للعهد ذكرى ) nyaeta nyaritakeun dei perkara anu geus di caritakeun Contona : فالإسم يعرف
3. Lil’ahdi hudur ( للعهد حضور ) Nyaeta anu hadir dina waktu ayeuna
Contona : اليوم
2. Alif elam jaidah ( زائدة ) Ari alif elam jaidah kabagi dua bagian nyaeta :
1. Alip elam jaidah lajimah ( زائدة لازمة ) nyaeta alip elam panambah tapi mesti ayana Contona : الدين , اللات , الأن
2. Alip elam jaidah ghoer lajimah ( زائدة غير لازمة ) Nyaeta alip elam panambah anu teu mesti ayana saperti dina darurat syi’iran
ولقد نهيتك عن بنات الأوبر
3. Alif elam maosul ( ال موصول ) nyaeta anu aya dina sifat shorihah nyaeta
isim fa’il ,isim maf’ul . Contona : الضارب , المضروب
bab-bab selengkapnya bisa anda download dibawah :
1. BabKalam
2. bab I'rob
3. Ma'rifatul I'rob
4. BabFail-BabDzona
5. BabMansubat_Mahfudzoh
sukron
, telah mendownloadnya semoga bermanfaat. Amin